Vučić: Srbija je važnija od svega | Srbija, Predsjednički izbori u Srbiji | Al Jazeera Balkans\nGlavni odbor Srpske napredne stranke jednoglasno je potvrdio kandidaturu Aleksandra Vučića za predsjednika Srbije.\nSubotić o poruci Vučića u glavnom odboru SNS-a\nVideo of Subotić o poruci Vučića u glavnom odboru SNS-a\nSjednicom, koja je održana iza zatvorenih vrata u Beogradu, predsjedavao je potpredsjednik SNS-a Miloš Vučević, a Vučić nije prisustvovao raspravi, već je došao po njenom okončanju.\n"Ne dam im Srbiju, nisu je ničim zaslužili," poručio je čelnik SNS-a Vučić nakon sjednice Glavnog odbora stranke, koji je ozvaničio njegovu kandidaturu za predsjednika Srbije.\n"Hteli su moju glavu na crti, i evo ja im na crtu izlazim", rekao je Vučić i ponovio da je odlučio da prihvati kandidaturu zato što čvrsto vjeruje da Srbiji potrebni rad, stabilnost, investicije, nove bolnice i zato što neko mora da "stane na vrata, kada na njih kuca prošlost".\n"Oni koji su nam već tolike godine pojeli, u prošlosti treba da ostanu", rekao je.\n"I pored bezbroj problema i saveta, odlučio sam da prihvatim kandidaturu za predsednika Srbije, jer Srbija nema puno vremena i na vlast ne smeju da se vrate oni koji su uništili zemlju", rekao je premijer Srbije i čelnik SNS-a Aleksandar Vučić.\n"Odlučio sam se da prihvatim kandidaturu za predsednika Srbije, zato što čvrsto verujem da su ovoj zemlji potrebni rad, stabilnost, investicije, putevi i nove bolnice i budućnost", rekao je Vučić.\n"Zahvalan sam vam na podršci i ponosan na sve vas, jer smo u prethodnih četiri, pet godina uspeli zemlju, koja je bila na ivici bankrotstva i kolapsa, u kojoj nije bilo nade i koja nije videla budućnost, da pokrenemo s mrtve tačke, a vi ste uvek znali da pokažete razliku između nas i njih", poručio je poslije sjednice Vučić članovima Glavnog odbora SNS-a.\n"Znali ste da napravite razliku između nas i mnogih drugih, razliku koja se ogleda u vašoj borbenosti i želji da budete na strani Srbije i onda kad smo najviše napadani i kad nisu birali reči kojima će da se obraćaju našim divnim članovima, jer svi ste se ujedinili u politiku očuvanja Srbije njenog napretka", rekao je Vučić.\nKako je naveo, zahvalan je članovima stranke i zato što su posljednjih dana i mjeseci, "kada smo shvatili kakve nam se opasnosti bliže, jasno pokazali kako možemo da odbranimo i sačuvamo zemlju".\n'Razlika između nas i njih'\n"Ponosan sam jer ste napravili razliku između nas i njih, nas kojima je Srbija važnija od svega i njih, kojima su jedino njihovi džepovi bili važni", poručio je premijer Srbije i predsjednik SNS-a.\n"Jedina ste stranka koja nije dobijala glasove na demagogiji i populizmu, na šovinizmu i lakim merama, i obećanjima...već ste pobeđivali tako što ste radili najteže stvari, bili ste uz svoju stranku i rukovodstvo, i uz predsednika Republike, vladu i skupštinu".\nSvih 185 odbora SNS-a na svojim sjednicama sinoć je dalo jednoglasnu podršku kandidaturi aktuelnog premijera Vučića za predsjednika Srbije.\n"Poručujemo svim političkim protivnicima, stranim službama i mafijaško-kriminalnim strukturama da, koliko god novca i grčevitog truda ulagali u to da vide Srbiju na kolenima i da je vrate na ivicu propasti, u tome neće uspeti", navodi se u saopćenju.\nVučić nije ni danas htio komentarisati medijske navode da je dobio pismo sa zahtjevima od predsjednika Tomislava Nikolića.\n"Ne bih da se bavim tračevima, poluistinama, čak neistinama o temama koje se ne tiču države, već političkih partija", rekao je ranije Vučić.\n'Spremnost na saradnju'\nZa Nikolića je rekao kako će od njega "čuti samo dobre i pristojne reči, bez obzira na to šta on govori".\n"To je moj lični odnos i uvek sam spreman na saradnju s njim i da radim s njim. I pre i posle ovih izbora", rekao je Vučić u prvom javnom obraćanju na tu temu otkako se pojavila vijest da Nikolić namjerava po drugi predsjednički mandat.\nVučić je rekao kako "ne želi da učestvuje u nekakvim velikim svađama".\n"Pred partijom koju vodim je veliki izazov i težak posao, kao da se ceo svet sručio na našu glavu i kao da je svima važno samo da mi izgubimo, što je vrlo moguće u ovom trenutku. Borićemo se da pobedimo, ali biće izuzetno teško", zaključio je Vučić.\nRanije je potpredsjednik SNS-a i gradonačelnik Novog Sada Miloš Vučević izjavio da je Predsjedništvo stranke "odbilo ponudu koju je Tomislav Nikolić uputio Aleksandru Vučiću", a tiče se predsjedničkih izbora.\nPredsjednik Srbije Tomislav Nikolić ranije se oglasio prvi put poslije medijskih navoda o njegovoj kandidaturi na novim predsjedničkim izborima.\n"Ja i dalje čekam dogovor sa Aleksandrom Vučićem. Pre toga neću doneti nikakvu odluku i svojim izjavama neću nikoga da stavljam pred svršen čin", rekao je Nikolić za Kurir.\n"Tako sam obećao i nikada ne gazim svoju reč, mada je jasno da se SNS ponaša kao da nema vremena da sačeka dogovor i zajedničku izjavu koju smo obećali građanima. Ovako se ponašam zato što volim Srbiju, a ne vlast", rekao je Nikolić.\nPotpredsjednica Vlade Srbije Zorana Mihajlović izjavila je kako ne želi da vjeruje da će se Nikolić okrenuti protiv Srbije, SNS-a i Vučića.\n"Ali, ako je tačno, onda je ovo početak tužnog kraja jedne političke karijere osnivača SNS-a Tomislava Nikolića", kaže Mihajlović.\nŠešelj: Nikolić spreman da žrtvuje partiju\nPolitički mentor Nikolića i Vučića, Vojislav Šešelj, i sam predsjednički kandidat, kaže da je Nikolić spreman da žrtvuje partiju zarad ličnih interesa.\n"Ja da sam njima bio učitelj, oni se ne bi polakomili, Tomislav Nikolić za novcem, a Aleksandar Vučić za političkom moći i vlašću, nego bi sledili uporno našu ideologiju pa kada sazru uslovi, došli bismo na vlast voljom naroda", poručuje Šešelj.\n"Ovo sada potpuno vidljivo liči na film 'Maratonci trče počasni krug' i imamo porodicu Topalović gde su Šešelj, gde je Nikolić i onda na kraju Vučić koji suštinski kaže - 'nećete da me prevarite, hoću svoj deo'. Nigde nema Srbije, nigde nema građana."\nSocijalista Ivica Dačić poručuje: "Ako je vest o kandidovanju Nikolića tačna, sramotno da se on time pridružuje plejadi kandidata koji su protiv Aleksandra Vučića. SPS će još snažnije podržati kandidaturu Aleksandra Vučića."\nNakon objave kandidature na predsjedničkim izborima, Vučić je rekao da "mnogo voli" Nikolića, kao i svakoga, ali da najviše voli Srbiju.\nOn je rekao da je odluka članova Predsjedništva SNS-a da izglasaju njega za budućeg kandidata na predsjedničkim izborima - racionalna odluka, jer je to način da se smanji rizik i sačuva kontinuitet postojeće politike.\nNikolić je napustio radikale 2008. godine i osnovao SNS. Podnio je ostavku na mjesto predsjednika stranke kada je 2012. postao predsjednik Srbije.\nVučić je preuzeo stranku, a od 2014. je premijer Srbije.\nPredsjednički izbori u Srbiji trebali bi biti raspisani početkom marta, a održani u aprilu.\nBakić: Vučić je Šešeljev najuspješniji učenik


E TO JE 'BOMBA': Srbin iz posrnulog OFK Beograda odlazi u Valensiju! (VIDEO) - Domaći fudbal, Fudbal, Evropske lige, Transferi\nHotSport»Domaći fudbal, Fudbal, Evropske lige, Transferi»E TO JE ‘BOMBA’: Srbin iz posrnulog OFK Beograda odlazi u Valensiju! (VIDEO)\nE TO JE ‘BOMBA’: Srbin iz posrnulog OFK Beograda odlazi u Valensiju! (VIDEO)\nPetar Lazić| 2018-01-18T18:33:41+00:00\t18. jan 2018. 17:41|1 komentar|HotSport\nSlepi miševi bi uskoro u svojim redovima trebalo da imaju još jednog srpskog fudbalera.\nEVROKUP: Valensija u top 8 bez poraza!\nZa minute na Mestalji se trenutno bori Nemanja Maksimović koji bi mogao da dobije dobro društvo.\nTalentovani napadač Uroš Milovanović bi na leto trebalo da se preseli u Valensiju nakon što je uspešno obavio probu u ovom španskom gigantu kako javlja Mondo. Radi se o momku rođenom 2000. godine koji neće moći da ode u Španiju pre septembra, kada postaje punoletan. Igra na poziciji napadača sa veoma dobrim fizičkim predispozicijama, ima 190 santimetara i interesovanje za njega su ranije pokazala i dva najveća srpska kluba.\nIpak, odlučio je da se oproba na desetodnevnoj probi na Mestalji gde je zadovoljio, te će na leto dobiti ugovor sa Valensijom, a od oktobra ove godine bi mogao da debituje i za prvi tim kada postane punoletan i stekne pravo za to.\nČačanin trenutno nastupa za OFK Beograd koji je primamljiv talentima širom Srbije iako se trenutno nalazi u izuzetno nepovoljnoj situaciji. Prva stanica Milovanoviću u Španiji biće Valensija B (Valensija Mestalja) dok će njegov rad svakodnevno pratiti i stručni štab prvog tima jer se radi o nekome na koga Slepi miševi računaju za dolazeće godine.\n(Izvor: YouTube/Goran Milovanovic)\nTAGOVI: Valensija, OFK Beograd, Uroš Milovanović\nbsk 19.01.2018. at 14:35- Odgovori\t (0)\t (0)\nZasto BOMBA, pa OFK-OVA fudbalska skola ima jos takvih klinaca o kojima ce se tek cuti. Mladi ljudi ,Fudbal treba uciti u OFK-U jer i bicete uspesni ,da ne navodim primere, ima ih mnogo. U OFK U problem nije u strucnom radu ,vec o upravljanju Klubom i o tome treba pisati sa nadom da se situacija menja i da prati kvalitet produkcije mladih igraca ,u interesu Srpskog fudbala


Ko plaća za ogradu od 800 miliona evra na granici sa Srbijom - Sputnjik Srbija\nKo plaća za ogradu od 800 miliona evra na granici sa Srbijom\n23:12 31.08.2017 (osveženo 09:36 01.09.2017) Preuzmite kraći link\nMađarski premijer Viktor Orban će tražiti od Evropske unije da pokrije polovinu troškova izgradnje pogranične ograde kako bi se sprečio ulazak migranata, izjavio je Orbanov savetnik Janoš Lazar.\nMađarska vojna baza na granici sa Srbijom\nPrema njegovim rečima, Orban će danas pisati predsedniku Evropske komisije Žan Klod Junkeru, tražeći od Evropske komisije doprinos od oko 400 miliona evra, prenosi agencija Rojters.\nLazar je rekao da Mađarska, njene granice sa Srbijom i Hrvatskom ojačane ogradom, policija i vojne snage „štite sve građane Evrope od poplave nelegalnih migranata“ i da je vreme da EU pomogne Mađarskoj, kao što je pomogla Italiji, Grčkoj i Bugarskoj.\n„Ne mogu se primenjivati dvostruki standardi“, izjavio je Lazar.\nNajnoviji zahtev Budimpešte dolazi samo nekoliko dana uoči presude Vrhovnog suda EU povodom tužbe koju su Mađarska i Slovačka pokrenule, protiveći se odluci Evropskog saveta o obaveznim kvotama za prijem migranata.\nograda, EU, Mađarska


Srpski vojnici u maršu, 9. novembar 1918. (Foto GettyImages)\nDan primirja, odnosno 11. novembar se svake godine obeležava širom Evrope i sveta.\n„Upravo izraz Dan primirja je jedan eufemistički izraz, rekao bih tako, iz razloga što je adekvatnije reći da je ovo dan velike pobede zemalja Antante i pre svega Srbije nad centralnim silama i vodećom državom ovoga saveza Nemačkom, to je dan Nemačke kapitulacije i pobede dobra nad zlom“, kazao je za RTV Kim Marković.\nIstoričar Aleksandar Gudžić ističe da je učešće Srbije u Prvom svetskom ratu dokaz da i male države i narodi u svetskoj istoriji u presudnim trenucima mogu igrati veliku i značajnu ulogu.\n„Srbija je nažalost katastrofalno prošla u Prvom svetskom ratu kada govorimo o gubitcima u ljudstvu i privredi, po proceni međunarodne komisije i izveštaju Versajske mirovne konferencije Srbije je izgubila oko 1.200.000 ljudi, što čini 30 odsto tadašnje populacije, od tih demografskih gubitaka Srbija se nikada nije oporavila“, navodi Gudžić.\nMarković navodi da je na ovaj datum važno prisetiti se borbe predaka za slobodu.\n„Trebamo se setiti onih ljudi koji su položili svoj život za otadžbinu i svoj narod, a takođe i onih koji su na svojim plećima izneli nadčovečanska iskušenja i žrtve prelazeći Albaniju, probijajući Solunski front i Kajmakčalan. Ako su oni mogli sve to mogli da izdrže i da nama daruju slobodu koju mi danas uživamo. Trebamo iz njihove žrtve izvući pouke, a to je da nijedna kapitulacija ne dolazi u obzir, da uvek postoji alternativna i da za svaku situaciju u životu postoji Plan B. Država i narod predstavljaju najveću svetinju za koju se uvek treba boriti. Oni kao ljudi koji su pred sobom imali jedan jasan cilj, očuvanje svog naroda i države, oni su sve prepreke i izazove uspeli da prebrode i da dođu do konačnog cilja, tako da i mi danas trebamo shvatiti da ovo što se dešava nema na prostoru Kosova i Metohije, ovo neprirodno stanje neće biti večno i da je sve u svetu podložno promenama“, kazao je Marković.\n„On zapravo treba da simbolizuje vaskrs i obnovu Srbije, jer se i naziva cvet - feniks koji kada se osuši on se regeneriše, tako da simbolizuje obnovu i regeneraciju Srbije“, rekao je Gudžić.\nDan primirja u Prvom svetskom ratu se kao državni praznik u Srbiji proslavlja od 2012. godine. Danas je neradni dan za većinu javnih institucija koje funkcionišu po sistemu Republike Srbije.\n06.05.2021 Srpska lista protv hrvatske vojne baze na Kosovu (302)


Savjetnik Ambasade SAD-a razgovarao s premijerom Tuzlanskog kantona - informativa.ba\nVijesti BiH Savjetnik Ambasade SAD-a razgovarao s premijerom Tuzlanskog kantona\nSavjetnik Ambasade SAD-a razgovarao s premijerom Tuzlanskog kantona\n08 Dec 2016 14:35\n- Politički savjetnik u Ambasadi Sjedinjenih Američkih Država u Bosni i Hercegovini Ross Johnston posjetio je danas Vladu Tuzlanskog kantona i tom prilikom se susreo s premijerom Begom Gutićem.\nTema razgovora bio je, između ostalog, status i položaj "Američkog kutka" koji je lociran u prostorima Narodne i univerzitetske biblioteke "Derviš Sušić" u Tuzli, a Gutić je Johnstonu obrazložio cjelokupnu situaciju u vezi sa tri ustanove kulture, među kojima je Biblioteka, kao i činjenicu da je as gradskom upravom postignut dogovor u vezi finansiranja rada i djelovanja tih institucija.\n- Nikada nije dolazilo u pitanje rad i djelovanje ove tri institucije kulture, a samim tim i djelovanje "Američkog kutka" u Biblioteci. Ta biblioteka američkog stila, kreirana kako bi putem dostupnih informacija i literature o Americi doprinijela širenju saradnje između Bosne i Hercegovine i SAD-a ima svoje mjesto i na njenom smo djelovanju mi izuzetno zahvalni - rekao je Gutić.\nIstakao je da dogovor sa gradskom upravom podrazumijeva da će rad Narodnog pozorišta u Tuzli u narednom periodu kantonalna i gradska vlast finansirati po pola, Narodne i univerzitetske biblioteke "Derviš Sušić" u omjeru 70 posto kanton i 30 posto gradska uprava, a cjelokupno finansiranje Međunarodne galerije portreta preuzet će Grad Tuzla.\nGovoreći o ukupnim prilikama u Tuzlanskom kantonu, Gutić je izrazio zadovoljstvo trenutnom situacijom i istakao da je primjetan značajan napredak u odnosu na stanje koje je Vlada zatekla početkom 2015.\nTakođer, razgovarano je i o planovima za narednu godinu s posebnim akcentom na izdvajanja i projekte namijenjene privrednim subjektima i podršku proizvodnom sektoru, saopćeno je iz Odjeljenja za informisanje Vlade TK.\nOznake: #Vlada Tuzlanskog kantona\nTK - Protokol o upravljačkim pravima u dvije isntitucije kulture BiH


Dušan Petrović predlaže da Srbija bude država od 3 regiona - SandzakHaber.Net , Sandžačke Internet Novine !\nNaslovna Vijesti Srbija Dušan Petrović predlaže da Srbija bude država od 3 regiona\nDušan Petrović predlaže da Srbija bude država od 3 regiona\nOd HaberNews - 23. Decembra 2013. 0 326 Podeli na Fejsbuku\ntweet Predsednik partije Zajedno za Srbiju (Z Z S) Dušan Petrović izjavio je danas u Novom Sadu da će ta stranka predložiti da Srbija bude regionalna država, sastavljena iz tri regiona – Vojvodina, Beograd i centralna Srbija.\nPetrović je na sednici Inicijativnog odbora za formiranje Regionalnog odbora za Vojvodinu, koja je održana u amfiteatru Spensa, kazao da će se Z Z S zalagati da ta tri regiona u ekonomskoj politici, prosveti i zdravstvu imaju veća ovalšćenja i veću vlast nego što to, kako je kazao, ima Vojvodina danas.\nSa druge strane, kako je rekao Petrović, centralna država, koja će biti snažna i onoliko velika koliko je potrbno, odnosno najjeftija moguća, baviće se spoljnim poslovima, unutrašnjim poslovima, pravosuđem, monetarnom politikom i bezbednošću.\nPo njegovim rečima razvoj Srbije je u središtu politike Zajedno za Srbiju i po tome se Z Z S, kako je istakao, razlikuje od svih drugih plitičkih partija, te da su u toj partiji uvereni da Srbija sa svojim prirodnim resursima i ogromnim ljudskim potencijalom može da bude zemlja u kojoj je moguće organizovati dobar život.\n„Naša politika je tri i po milona malih koraka, podržavamo i pozdravljamo borbu za svaku veliku investiciju, za svaki veliki korak u ekonomiji, ali kako vidite ne ide nam baš najbolje i to ne samo u ovih poslednjih godinu i po dana već nam ne ide dobro poslednjih 25 godina. Tri i po miliona malih koraka znači perspektivu za svaku porodicu koja živi u Srbiji, znači borbu da svako dobije jasan plan kako da živi bolje nego što živi sada“, rekao je Petrović.\nPo njegovim rečima takvu politiku nije moguće voditi u centralizovanoj državi kakva je Srbija danas pa će, kako je kazao, Z Z S predložiti promenu Ustava kako bi se „uklonile sve prepreke koje stoje na putu snažnoj politici razvoja“.\nLider partije Zajedno za Srbiju je istakao da je osnivanje Regionalnog odbora za Vojvodinu prvo što je ta stranka uradila nakon formalnog registrovanja, što, po njemu\ndovoljno govori koliki značaj Vojvodini pridaje ta stranka.\nGovoreći o zahtevima za raspisivanje vanrednih pokrajinskih izbora Petrović je rekao da je to u nadležnosti vladajuće većine u Skupštini AP Vojvodine, kao sto je, kako je rekao, raspisivanje vanrednih parlametarnih izbora u nadležnosti većine u Narodnoj Skupštini Republike Srbije.\n„Ono što mi predlažemo je da se prekine sa besmislenim svađama između Novog Sada i Beograda oko toga kako da podelimo svoje siromaštvo. Ja kažem da nije moguće da u Vojvodinu dođe samo sedam odsto budžeta Srbije i zbog toga treba da se menja Ustav. U Vojvodini sa stanovišta javnih poslova treba da bude potrošeno više novca nego što se troši danas“ naglasio je Petrović.\nObraćajući se prisutnima na sednici Inicijativnog odbora za formiranje Regionalnog odbora za Vojvodinu Petrović je poručio da Z Z S ima jasan plan kako da proizvodnja hrane, energetika i rudarstvo sa jedne strane, a prosveta i zdravstvo sa druge strane budu motorna sila razvoja Srbije.\n„Tražimo stvaranje institucionalnog okvira za stalno učešće miliona ljudi u javnom životu, istinska samouprava od mesne zajednice do regiona, je temelj snažne, efikasne i najjeftinije moguće centralne države koju će svaki građanin osećati kao svoju“, rekao je Petrović.\nZa predsednika Regionalnog odbora za Vojvodinu izabran je Tomislav Stantić, koji je rekao prisutnima da će ŽS građanima predstaviti novu politiku koja brani naše pravo da iskoristimo sve svoje potencijale.\n„Ta politika se zasniva na konceptu razvoja privrede, reforme državnog uređenja i redefinisanja elementarnih vrednosti na kojima jedno zdravo društvo treba da se bazira“, kazao je Stantić.\ntweet Prethodni tekstStrani borci na obje strane u sirijskom ratuSledeći tekstNameštaj koji izgleda kao nacrtan, ali je pravi! HaberNews\tPOVEZANE OBJAVEVIŠE OD AUTORA


RTS :: Više od polovine stanovnika Srbije su žene\nMerila vremena Više od polovine stanovnika Srbije su žene\nsreda, 15. jul 2015, 12:33 -> 18:23\nViše od polovine stanovnika Srbije su žene\nU Srbiji živi 7.131.787 stanovnika od čega su 51,3 odsto žene a 48,7 odsto muškarci, navodi Republički zavod za statistiku. Poslednjih godina se smanjuje ukupan broj stanovnika, a stanovništvo je sve starije.\nRezultati procenjenog broja stanovništva za 2014. godinu izrađeni su na bazi Popisa stanovništva iz 2011. godine i podataka o prirodnom i mehaničkom kretanju građana, prenosi Tanjug.\nU periodu između dva poslednja popisa, od 2002. do 2011. godine, broj stanovnika kontinuirano opada, a taj trend nastavlja se i nakon Popisa iz 2011.\nProsečna starost ukupnog stanovništva u Srbiji konstantno raste i u 2014. godini iznosi 42,6 godina - za muškarce je to 41,2, a za žene 43,9 godina.\nU zaječarskoj oblasti zabeležen je najveći udeo starih od 65 i više godina (25,5 odsto) i istovremeno najmanji udeo stanovništva mlađeg od 15 godina (11,5 procenata).\nNajmanji udeo starih od 65 i više godina je u pčinjskoj oblasti i iznosi 14,3 odsto, ali je najveći udeo mlađih od 15 godina u raškoj oblasti (18,9 odsto) i u pčinjskoj oblasti (17,3 procenata).


Ako ste hteli da uvedete gas, sada je prilika: Od 1. jula pada cena, otplata na rate - Biznis Telegraf.rs\nGas jeftiniji od 1. jula / Foto: Pixabay\nSva domaćinstva u Srbiji, koja žele da uvedu gas, od 1. jula će moći to da učine po povoljnijim uslovima, jer je "Srbijagas" ranije odlučio da domaćinstvima smanji cenu priključka na 780 evra, uz mogućnost otplate u ratama.\nCena priključka će od 1. jula biti smanjena na 780 evra sa PDV-om, i moći će da se otplati na rate, tri godine bez kamate, u okviru mesečnog računa.\nVuletić za Tanjug kaže da se u Srbiji vrlo kasno počelo sa koršćenjem gasa i da sada svega oko 300.000 domaćinstava koristi taj energent, što je u odnosu na evropske zemlje vrlo mali broj.\nIstiče da je svuda u svetu korišćenje gasa najeftinije za široku potrošnju i da vlada velika zaintersovanost država da se gas što više koristi. Kao primer navodi Italiju, gde je građanima omogućeno da besplatno dobiju priključak na gas.\nŠto se tiče gasne mreže, samo šest okruga u Srbiji je potpuno gasifikovano. Očekuje se da će gasovod "Balkanski tok" ubrzati i gasifikaciju zemlje.\nZakupci poslovnog prostora da se izjasne, dug na rate ili odmah pola: "Dozvoljeno širenje bašte"


Putin prokomentariosa razgovor sa Bajdenom\n- Razgovarali smo prilično dugo, detaljno o svim tim temama, više od dva sata. Želim da naglasim da je razgovor bio veoma otvoren, sadržajan i konstruktivan. Nadam se da i američka strana tako ocenjuje rezultate našeg sastanka. Imamo mogućnost da nastavimo taj dijalog. Čini mi se da je to najvažnije - ocenio je ruski lider.\nPutin je takođe saopštio da će Rusija i Amerika formirati zajedničku strukturu za rešavanje bezbednosnih pitanja.\n- Dogovorili smo se da će biti formirana zajednička struktura koja će se time profesionalno baviti - rekao je ruski lider, istakavši da će Rusija pripremiti svoje predloge u sferi bezbednosti narednih dana i da će ih proslediti američkoj strani na razmatranje.\nPodsetimo, razgovor Putina i Bajdena održan je u utorak u formatu zatvorene video-konferencije i trajao je oko dva sata. Nakon toga, američki Stejt department je saopštio da se Moskva navodno i dalje „sprema da napadne Ukrajinu“. S tim u vezi, zamenica američkog državnog sekretara Viktorija Nuland izjavila je u utorak da SAD sa svojim saveznicima razmatraju opciju potpune izolacije Rusije od međunarodnog finansijskog sistema u slučaju „invazije na Ukrajinu“. Pored toga, ona je ocenila da ruski predsednik Vladimir Putin nastoji da obnovi Sovjetski Savez.\nPRENOSI PUTINOVU PORUKU: Bajden razgovara sa evropskim saveznicima\n07. 12. 2021. u 21:12\nRusija SAD Vladimir Putin DŽo Bajden Rusija vesti


dailymail.co.uk / Guardian\nFoto: Ricardo Liberato / Wikipedia\nIstražujući drevne natpise naleteli su na sofisticirani sistem rampi star barem 4.500 godina koji bi mogao da da odgovor na večnu zagonetku.\nOstatke su u kamenolomu u egipatskoj pustinji pronašli arheolozi Univerziteta u Liverpulu i Francuskog instituta za istočnjačku arheologiju u Kairu. Tamo su pronašli postolja, koja navode na zaključak da je težak posao prevoženja ogromnih kamenih blokova, kojima su izgrađene piramide, bio završen puno brže nego što se prethodno mislilo.\nLaserom detektovane skrivene piramide i masivne tvrđave u džungli i otkrile DREVNU IGRU PRESTOLA\n- Uz pomoć sanki koje su nosile kamene blokove i bile pričvršćene užadima, drevni Egipćani mogli su da izvlače blokove iz kamenoloma alabastera pod strmijim uglom - rekao je Janis Gurdon iz Francuskog instituta za istočnjačku arheologiju.\nVeruju da su stepeništa i stubovi sa obe strane rampe omogućavali da radnici vuku i guraju teret iz više pravaca, nasuprot tome da ga vuku iza sebe. Tim smatra da su tako radnici ispod mogli da guraju kameni blok, dok bi druge dve grupe istovremeno vukle užadima koja bi išla oko stubova. Time je čitav posao rađen brže nego što se ranije mislilo, ali je i dalje zahtevao izuzetan napor i veoma veliki broj ljudi.\nFoto: Leo Delauncey / Privatna arhiva\n- Sistem koji smo pronašli omogućavao bi većem broju ljudi da istovremeno vuku i guraju, čime bi mogli da primene veću silu i brže pomeraju blokove - rekao je Ronald Enmarč, egiptolog koji je zajedno sa svojim timom napravio otkriće.\nSvoje otkriće, do kojeg su došli krajem septembra, arheolozi planiraju da objave u jednom naučnom časopisu. Otkrivaju da su u tom kamenolomu izučavali drevne natpise i da su na rampu naleteli slučajno. Natpisi su im omogućili da procene kako je rampa izgrađena u vreme faraona Kufua, odnosno Keopsa, koji je izgradio Veliku piramidu u Gizi.\nOvo su najveće misterije na svetu:\nDo kraja godine biće otvoren NAJVEĆI MUZEJ JEDNE CIVILIZACIJE vredan čak MILIJARDU DOLARA


Konkurs "Moj grad, moj vajb", šansa da dizajnirate za Vajber\nKonkurs „Moj grad, moj vajb“, šansa da dizajnirate za Vajber\nGradski Sekretarijat za privredu i kompanija Vajber pozvali su umetnike i dizajnere iz celog sveta da kreiraju sopstvene originalne sličice, popularne stikere, inspirisane međunarodnim metropolama, uključujući i Beograd.\nU Beogradu je danas startovao novi video za konkurs za stikere, koji će biti emitovan u celom svetu.\nMeđunarodni konkurs „Moj grad, moj vajb“ je šansa da kreativni ljudi dizajniraju za Vajber, ukoliko budu najbolji u prikazivanju šta je to što čini izabrani grad posebnim i predstave njegov duh i karakteristične simbole, rekla je na konferenciji gradska sekretarka za privredu Tijana Maljković.\nCilj konkursa je da organizatori stvore stikere inspirisane Beogradom i drugim metropolama, a Maljković je rekla da će i naj taj način turistima uskoro biti prikazano šta sve Beograd može da ponudi.\nRok za predaju dizajnerskog rada je do 18. novembra ove godine, a generalni direktor kompanije Vajber za Centralnu i Istočnu Evropu Atanas Rajkov istakao je da će odabrani radovi biti u „stiker paketu“ koji će više od 600 miliona korisnika Vajbera širom sveta moći da upotrebljavaju u redovnoj komunikaciji.\n„Svakog dana u Srbiji korisnici Vajbera razmenjuju milione stikera“ rekao je Rajkov.\nRadovi 21 finaliste biće nagrađeni sa po 1.000 američkih dolara, a pet najboljih stikera biće uvršteno u ponudi Vajbera i njihovi autori imaće određeni procenat od prometa, rečeno je na konferenciji.\nNa skupu je premijerno prikazan i video za konkurs koji će biti emitovan širom sveta, a učesnici konferencije istakli su da je Beograd prva svetska metropola koja je zvanično podržala akciju kompanije Vajber, sa zajedničkim ciljem da promoviše naš glavni grad kao međunarodnu turističku destinaciju.\nPožar u centru Beograda, povređena jedna osoba\nSutra otvaranje Kineske banke u Beogradu\nSrbija dobila lep poklon od Mađarske – stižu ledolomci!\nEvo kako naći bogatog "taticu" (video)Prešišao i porno glumca: Meksikanac sa najdužim penisom na svetu (video)"Zašivajte se", dame - unosan biznis!Srušili 19 nebodera za 10 sekundi (video)Atrakcija u Brazilu: Napravio kuću naopako (foto)Anketa\nAsteci su koristili kokice kao ukrase na odeći za svečane prilike i pravili od njih ogrlice. Još zanimljivosti...\tVicevi


Beta 9. maja 2021. 16:15\nDirektor beogradskog Medjunarodnog instituta za bezbednost Orhan Dragaš izjavio je danas da Srbija ne treba nikome da se pravda što je posle mnogo godina njen odbrambeni sistem podignut na nivo koji je za respekt u evropskim okvirima, a kamoli u regionu.\n„Ovakvi komentari koje nažalost često vidimo u regionalnim medijima, nisu izraz straha od rastuće odbrambene moći Srbije, nego pre svega od njene rastuće ekonomske i političke moći“, izjavio je Dragaš povodom pisanja medija u Hrvatskoj o rastućem naoružavanju Srbije i njenoj „militarizaciji“\nPrema njegovim rečima, za mnoge u regionu, a naročito u Hrvatskoj, „dobra i prihvatljiva je samo ona Srbija čija je ekonomija na kolenima, politika bez ikakvog uticaja, a vojska siromašna i zastarela“.\n„Srbija se, nažalost, godinama uklapala u takvu sliku, ali stvari su se iz temelja promenile dolaskom predsednika Vučića, čija je politika najpre dovela do strateške ekonomske konsolidacije i razvoja, a na njegovo uporno insistiranje i do preokreta u jačanju kapaciteta naše vojske i celog odbrambenog sistema“, izjavio je Dragaš medijima.\nOn je rekao da to „nije nikakva militarizacija, kako strahuju u Zagrebu, nego je rezultat promišljene politike koja povezuje svoje ekonomske, političke i bezbednosne interese u čvrstu celinu“.\n„To isto rade najrazvijenije države Evrope i sveta, i njihovi odbrambeni budžeti rastu iz godine u godinu i niko ih zbog toga ne optužuje za nekakvu militarizaciju. Jednostavno, ovakvom politikom Srbija samo potvrdjuje svoju lidersku poziciju u regionu, o čemu govore najuticajniji svetski centri, ali sa tim očigledno ne mogu da se pomire drugi regionalni igrači, naročito Hrvatska“, izjavio je Dragaš.\nSrbija, kako je dodao, ne treba mnogo da obraća pažnju „na ovakve jadikovke, već samo da nastavi putem razvoja i rasta ekonomskog i političkog uticaja kakav beleži poslednjih godina“.


Beograd unapređuje sistem socijalne zaštite\nTanjug 9. juna 2021. 07:09\nBEOGRAD – Sekretarka za socijalnu zaštitu Beograda Nataša Stanisavljević najavila je sinoć da će na današnjoj sednici Skupštine grada, ako gradski odbornici izglasaju tačke koje se odnose na sistem socijalne zaštite, biti povećan budžet tog Sekretarijata i broj korisnika prava.\nKako je istakla, novim rebalansom budžeta odvojeno je 100 miliona dinara više za socijalna davanja i to će biti rekordan budžet Sekretarijata za socijalnu zaštitu, što je, kako je rekla, pokazatelj brige o ljudima.\nNavela je i da je predlog Sekretarijata za socijalnu zaštitu da korisnici dnevnih boravaka za decu sa smetnjama u razvoju mladih i odraslihdva puta godišnje imaju rekreativni odmor o trošku Grada Beograda.\n„To je omogućeno svim korisnicima naših dnevnih boravaka, koji će, ako se sutra izglasa ova odluka, imati mogućnost odlazaka na rekreativni odmor“, rekla je Stanisavljević gostujući u Beogradskoj hronici\nPrema njenim rečima, druga mera odnosi se na brigu o najranjivijoj grupi korisnika, to su mladi koji izlaze iz sistema socijalne zaštite, prenosi Sekretarijat za informisanje Grada Beograda.\n„To su deca koja izlaze i domskog i porodičnog smeštaja i koja posle 18. godine gotovo da nemaju nikoga ko može da im pomogne, zato je Grad Beograd tu da vodi računa o njima. Oni će imati pomoć u trajanju od godinu dana u visini prosečne zarade u Beogradu“, navela je Stanisavljević.\nIstakla je da Grad Beograd za one koji to žele obezbeđuje i stanove koji im se daju bez plaćanja zakupa.\nKako je navela, Grad Beograd je prvi u regionu po broju prava i usluga koja pruža svojim građanima.\n„Imamo više od 52 mere podrške građanima, a čak 24 mere uvedene su u sistem socijalne zaštite za sedam godina. U vreme pandemije mi nismo zapostavili nijednog građanina, vodili smo računa o svima jer briga o ljudima i jeste prioritet“, rekla je Stanisavljević.\nDodala je da Grad to pokazuje konkretno, tako što nijedno pravo, davanje, nije smanjeno, već sada povećavamo i uvodimo nova prava.\n„Pre sedam godina zatekli smo velika dugovanja u sistemu socijalne zaštite, a sada govorimo o najrazvijenijem sistemu u ovom delu regiona. Idemo ka tome da svako pravo i usluga budu dostupni svakom Beograđaninu. Nije sramota tražiti pomoć i zato postoji ovaj efikasan sistem i dostupan ljudima“ objasnila je Stanisavljević.\nOna je najavila da će u narednih desetak dana, nakon zatvaranja zbog pandemije virusa korona, ponovo početi da rade klubovi za stare u Beogradu.\nNa Adi Ciganliji počela akcija „Parkiraj i…\nU Čačku stabilno nakon eksplozije, evakuisano 150…\nHitna pomoć: Na javnom mestu 26 intervencija


Radio TV Stara Pazova - Sporazum opštine i firme "Ajmaks"\nSporazum opštine i firme "Ajmaks"\nOpština Stara Pazova potpisala je sporazum o saradnji sa Austrijskom firmom „Ajmaks“ koja se bavi izgradnjom poslovnih prostora, biznis parkova i logističkih centara. Prema rečima predsednika opštine Đorđa Radinovića, firma „Ajmaks“ će po dobijanju građevinske dozvole započeti izgradnju objekata logističkog centra:\n-To su objekti koji služe za magacinske prostore, ondosno za firme koje se nalaze u Beogradu ili Novom Sadu, jedna od takvih je Delez koja je kupila lanac prodavnica Maxi koja sada treba da ima svoj prostor gde će da lageruje robu. Između ostalog i jedan veliki autlet centar koji je sličan Pandorfu kod Beča, autlet centru, kako sam video na idejnom projektu. S obzirom da je izgrađen autlet centar u Inđiji, pitao sam da li je to konkurencija, dobio sam odgovor da u Inđiji nije autlet centar već samo šoping centar kakvi već postoje u Beogradu. Da tamo nisu renomirane firme i da nisu te cene koje treba da budu u autlet centrima. Što se tiče njih saradnja je izuzetna, potpisali smo taj Sporazum o razumevanju, gde mi na neki način garantujemo da neće više biti situacija da budu sprečeni u onom delu gde je zakonski i u svakom smislu zadovoljavaju svojim potrebama. Ja sam garant da ćemo im uvek izaći u susret u onom delu gde se ne krši zakon. Možemo očekivati da u oktobru bude gotova građevinska dozvola i od prilike da krenu sa izgradnjom prvih delova svojih objekata, odnosno, puteva kroz taj centar koji treba da se gradi. Na petlju kod Novih Banovaca će se izlaziti iz njihovog centra na auto put Beograd - Novi Sad, rekao je predsednik opštine. Firma „Ajmaks“ planira da zaposli između 500 do 1000 radnika sa teritorije naše opštine, a vrednost investicije je oko 300 miliona evra.\nFotografija: Predsednik opštine sa predstavnicima Ajmaksa


15.05.2019 u 10:41\nPODGORICA - Penzije u Crnoj Gori su od 2012. godine porasle šest evra ili 2,1 odsto, dok je istovremeno PDV porastao četiri procenta, a potrošačke cene za 13,2 procenta, piše podgorički Dan. Kupovna moć penzionera je od 2012. do 2010. godine opala za 11,1 procenat ili za 379 evra godišnje, navodi list. „Prosečna penzija u 2018. godini iznosila je 285 evra i uvećana je za samo šest evra ili 2,1 odsto u odnosu na 2012. godinu, pokazuju podaci Ministarstva finansija. U istom periodu porez na dodatu vrednost je povećan sa 17 na 21 odsto, dok je inflacija u posmatranom razdoblju iznosila 13,2 procenta, odnosno za toliko su u proseku porasle cene robe koju kupuju domaćinstva”, piše u tekstu. To bi značilo, kako se dodaje, da je kupovna moć penzionera za šest godina opala za 11,1\nProtesti penzionera pred Ustavnim sudom\nUdruženje sindikata penzionisanih vojnih lica Srbije u saradnji sa drugim sindikatima i udruženjima penzionera i sindikatima zaposlenih, organizovaće od 17. do 23. maja proteste pred Ustavnim sudom Srbije ne bi li na ovaj način dobili odgovor da li je Zakon o privremenom umanjenju penzija, koji je na snazi bio četiri godine, protivustavan ili ne. Udruženje je o organizovanju protesta pred sudom već obavestilo i predsednicu suda Vesnu Ilić-Prelić, ističući u pismu koje su joj poslali, da je penzionerima već dosta opstrukcije Ustavnog suda da postupi po zakonu\n04.05.2019 u 13:43\nOd ponedeljka prijave penzionera za rehabilitacije u banjama\nRepublički fond za penzijsko i invalidsko osiguranje pozvao je penzionere, čije penzije nisu više od 26.324 dinara, da se u periodu od 6. pa do 21. maja, prijave za odlazak na besplatanu desetodnevnu rehabilitaciju u jednoj od 24 banje. Osim iznosa penzije, uslov za prijavu je i da penzionisana lica nemaju druga lična primanja i da nisu koristili besplatan boravak o trošku Fonda u poslednjih pet godina. Uz prijavu, kako su naveli u Fondu, potrebno je da se priloži poslednji penzijski ček ili Penzionerska kartica, ukoliko ju je korisnik već preuzeo, dokaz o visini penzije ostvarene po međunarodnim ugovorima, raspoloživa medicinska dokumentacija i izjava gde žele da koriste rehabilitaciju, prenosi Tanjug. U besplatanu rehabilitaciju uključeni su troškovi prevoza u visini cene\n12.04.2019 u 22:29\nUdruženje vojnih penzionera Srbije uputiće pismo predsednici vlade Ani Brnabić s molbom da se u što kraćem roku razmotri način vraćanja umanjenih penzija u protekle četiri godine dok je na snazi bio Zakon o privremenom umanjenju. Vraćanje zakinutog dela penzije bi koliko-toliko nadoknadio urušavanje oštećenih penzionera i njihovog standarda, navodi se u pismu. Polazeći od činjenice da je republička kasa u suficitu, vojni penzioneri smatraju da su ispunjeni uslovi da se, saglasno Ustavu vrati neisplaćeni deo penzije, budući da više nema javnog interesa da im se oduzima pravo svojine. Oni traže da im se zakinuti deo isplati u što kraćem roku, ali ne dužem od četiri godine, bilo u sukcesivno naplativim obveznicama, bilo uz isplatu penzije u mesečnim ratama jednakim neisplaćenim\nZa više od 80.000 socijalno ugroženih penzionera širom Srbije, kojima se i do sada pomagalo pri kupovini hrane, lekova i ogreva, ove godine obezbeđeno je tri puta više novca nego prethodnih godina, kaže Đuro Perić, predsednik Saveza penzionera Srbije. Reč je o novcu predviđenom za društveni standard penzionera kojim se pokrivaju troškovi socijalno ugroženih, ali i besplatni odlazak penzionera u banje. Inače, novac se obezbeđuje od uplata doprinosa za penzijsko i invalidsko osiguranje, kaže on.\nNisu izgleda samo penzioneri u Srbiji zainteresovani da im se javno saopšti od kada će im se i na koji način ubuduće usklađivati penzije. Isto pitanje postavila je Vladi Srbije pre dva dana i Svetska banka u Beogradu, očekujući, da će iz Nemanjine 11 uskoro stići prve ideje za indeksaciju primanja najstarijih. – Da li će penzije pratiti rast inflacije ili rast plata, videćemo. Imamo različite mogućnosti i očekujem uskoro prve ideje da se predstave javnosti, a mi smo tu da pružimo tehničku pomoć vladi – rekao je Lazar Šestović, viši ekonomista Svetske banke u Srbiji. Na pitanje šta bi od ovih predloga bilo bolje za penzionere, a šta realno izdrživo za budžet, Nikola Altiparmakov\nNaslednici imovine i novca, deca i najbliži srodnici, često se nađu u nedoumici šta treba da učine s dospelom, a neisplaćenom penzijom koja je stigla nakon smrti penzionera. Da li se taj novac vraća penzijskom fondu, ili ipak pripada onima koji su ostali kao naslednici. I dok se ranije dešavalo da se naslednicima „osladi“ da godinama posle smrti primaoca penzije, nastave da je podižu, danas je ta mogućnost svedena na minimum, jer matičari imaju zakonsku obavezu da Fond PIO o smrti penzionera obaveste u roku od tri dana od dana izdavanja izvoda iz matične knjige umrlih.


Devet vođa istočnoevropskih zemalja se sastalo i uprlo prstom u Rusiju - BIGportal.ba\n11 Maja, 2021 11 Maja, 2021 09418\nVođe devet zemalja centralne i istočne Evrope danas su na video konferenciji u Bukureštu osudili “agresivno delovanje” Moskve prema Ukrajini.\nOni su osudili i “činove sabotaže” prema Češkoj za koje se krivi Rusija.\n“Agresivne akcije Rusije i jačanje njene vojne sposobnosti u bliskom susedstvu NATO, uključujući nedavnu eskalaciju u Crnom moru, na granici sa Ukrajinom i nelegalno anektiranim Krimom, i dalje prete evroatlantskoj bezbednosti”, navelo je devet šefova država u zajedničkom saopštenju usvojenom posle virtuelnog samita.\nUčesnici kojma su se onlajn pridružili američki predsednik Džozef Bajden i generalni sekretar NATO Jens Stoltenberg osudili su “činove sabotaže Rusije na teritoriji Alijanse”, u osvrtu na eksploziju 2014. u skladištu municije u Češkoj kada su poginule dve osobe.\nOni su takođe izrazili “zabrinutost” zbog “sličnog ponašanja” Rusije u Bugarskoj, pozivajući se na istragu bugarskih tužilaca vezano za četiri eksplozije između 2011. i 2020. u skladištima municije u toj zemlji.\nViše zemalja centralne i srednje Evrope proterale su prošlog meseca ruske diplomate u znak solidarnosti sa Češkom. Moskva je ocenila “apsurdnim” optužbe Praga i uzvratno proterala evropske diplomate.\nRumunski predsednik Klaus Johanis domaćin samita uz svog poljskog kolegu Andžeja Dudu rekao je da se “založio za jačanje vojnog prisustva saveznika, uključujući SAD, u Rumuniji i na jugu istočnog krila Alijanse”. Duda je bio u Bukureštu sa Johanisom dok su se ostali učesnici pridružili virtuelno.\nGodišnji samit nazvan B9, okuplja Bugarsku, Estoniju, Mađarsku, Letoniju, Litvaniju, Poljsku, Rumuniju, Slovačku i Češku. Održan je mesec dana uoči samita NATO, predviđenog za 14. jun u Briselu u prisustvu predsednika Bajdena.\nSvih devet država članica grupe B9 su tokom hladnog rata bile pod kontrolom Moskve, a tri baltičke države bile su deo Sovjetskog Saveza, danas su sve članice NATO-a i Evropske unije.\nNa samitu NATO u junu fokus će biti na napetim odnosima sa Rusijom i Kinom, na povlačenju trupa iz Avganistana i na budućnosti vojnog saveza.


Istrazivanje termalnih voda u Gati\n/ Izaberi grad / Bihać / Istrazivanje termalnih voda u Gati\nBiscani.net01.11.2018. u 19:48\nU Gradskoj upravi Bihaća danas je potpisan Ugovor o realizaciji I faze projekta hidrogeoloških istraživanja termomineralnih voda na lokalitetu Gata Ilidža. Potpisujući ugovor Šuhret Fazlić, gradonačelnik Bihaća i Almir Mašinović, ministar poljoprivrede USK-a istakli su da je cilj projekta definiranje raspoloživih termomineralnih voda na ležištu Gata Ilidža koje se putem koncesije mogu dati pravnim licima na korištenje, podrazumijevajući da njihovo crpljenje neće imati negativnog uticaja na eksploatacione bunare koji snabdijevaju ZU Lječilište „Gata“ Bihać.\n“Ministarstvo poljoprivrede USK-a i Grad Bihać osigurati će sredstva u ukupnom iznosu od 75.000 KM i to u utvrđenom omjeru prikupljanja koncesionih naknada (40:60). Ovo je dobar projekat koji bi trebao dati odgovor koje su to količine i kvalitet vode na izvorima u Gati i kako ih možemo ponuditi koncesionarima i eventualnim investitorima”- kazao je Nijaz Lipovača, pomočnik gradonačelnika za lokalni ekonomski razvoj.\nPrema riječima Almira Mašinovića, ministra poljoprivrede USK-a, zahvaljujući danas potpisanom ugovoru izraditi će se Projekt „Detaljnih hidrogeoloških istraživanja termomineralnih voda na lokalitetu Gata Ilidža“, te izvršiti revitalizacija istražno-eksploatacionih bušotina prema projektu.


Konaković: Pokušat ćemo da utvrdimo dinamiku i proceduru održavanja sjednica Skupštine KS-a\nSkupština KS-a (Foto: Arhiv)\nNa današnjoj hitnoj sjednici Kolegija Skupštine Kantona Sarajevo (KS) pokušat ćemo da utvrdimo dinamiku i proceduru održavanja sjednica Skupštine KS-a, s obzirom na smjenu premijera KS-a Suada Zeljkovića – izjavio je danas Agenciji Fena zastupnik u toj skupštini Elmedin Konaković (Stranka demokratske akcije).\nOn je naglasio da će SDA pričekati da neko ponudi bolju alternativu i bolje rješenje, jer oni “nemaju ideja”.\n– Čekamo od političara koji malo više koordiniraju s demonstrantima i očekujemo da oni eventualno donesu neke od njihovih zahtjeva vezano za KS. Bilo bi logično da to bude Savez za bolju budućnost BiH ili Naša stranka – objasnilo je.\nDodao je da bi u dogovoru s demonstrantima oni mogli predložiti i moguće mandatare koji bi mogli biti nestranački ili čak pripadnike neke od stranaka koje kažu da imaju viziju za rješenje ovih problema.\n– Ne želimo da damo nijedan ton bilo kakve opstrukcije, jer je situacija vrlo kompleksna i delikatna i nećemo da niko zloupotrijebi činjenicu da bi smjena Vlade KS-a mogla potrajati – poručio je Konaković.\nKazao je da će zastupnici iz SDA raditi da se to desi brzo, jer budžet KS-a još nije usvojen te će raditi na tome da se normalizuje život u KS-u.


Direktor Agencije za prevenciju korupcije i koordinaciju borbe protiv korupcije Hasim Šabotić ocijenio je da je potrebna veća podrška i pomoć donosilaca odluka u Bosni i Hercegovini kako bi Agencija mogla na adekvatan način odgovarati na svoje zadatke u pogledu prevencije i borbe protiv korupcije.\nS druge strane, dodao je, današnji sastanak sa šefom Delegacije Evropske unije (EU) u BiH i specijalnim predstavnikom EU Lars-Gunarom Vigemarkom (Lars-Gunnar Wigemark) potvrdio je da je podrška EU u tom kontekstu nesebična.\n- Bez međunarodne pomoći, ova Agencija, ali i tijela za borbu protiv korupcije na svim nivoima vlasti, ne bi mogli prezentirati adekvatne rezultate kada je u pitanju antikorupcijski mehanizam borbe protiv korupcije - kazao je Šabotić nakon današnjeg sastanka u Istočnom Sarajevu.\nIstakao je da je zadnji IPA projekt - Podrška tijelima za sprečavanje korupcije - jasnim projektnim rješenjima u velikoj mjeri doprinio jačanju kapaciteta u borbi protiv korupcije te da, zahvaljujući naporima Agencije, BiH danas ima 13 tijela, 11 strategija i 13 akcionih planova.\n- Ove rezultate smo postigli na osnovu koordinacije agencije prema nižim nivoima vlasti u BiH. S druge strane, naišli smo na saradnju tih ljudi koji su spremni da se uhvate u koštac kada je u pitanju prevencija i borba protiv korupcije - rekao je Šabotić.\nMeđutim, naglasio je da su tim ljudima potrebni materijalni i tehnički uvjeti, kadrovska, finansijska, ali i svaka druga vrsta pomoći. U tom dijelu, kaže, Agencija im ne može pomoći, ali su o tom pitanju danas informirali ambasadora Vigemarka.\nŠabotić je, također, informirao šefa Delegacije EU o kadrovskoj popunjenosti, organizacionoj strukturi te zakonima po kojima Agencija postupa.\nNapomenuo je da je Agencija 12. aprila prošle godine uputila Parlamentarnoj komisiji inicijativu za izmjenu Zakona o Agenciji i Zakona o zaštiti prijavitelja korupcije kako bi dobili bolje alate za borbu protiv korupcije.\nNovinarima se obratio i ambasador Lars-Gunar Vigemark, koji je kazao da je u toku izrada nove strategije za šest zemalja zapadnog Balkana, koja se radi u saradnji sa svim zemljama članicama EU.\nS tim u vezi, nagovijestio je da će vladavina prava biti jedna od najvažnijih elemenata ove strategije, uključujući i mjere za borbu protiv korupcije.\nVigemark je mišljenja da se napori i aktivnosti u borbi protiv korupcije ne trebaju dešavati samo na državnom nivou već i na svim nižim nivoima vlasti, uključujući, osim entiteta, i kantone.\nStoga je pozvao sve relevantne aktere u BiH na svim nivoima vlasti da sarađuju s Agencijom za prevenciju protiv korupcije, jer se radi o zajedničkom problemu koji se tiče svih u državi.\n- Ono što je BiH potrebno je jedna aktivnost koja se provodi na području cijele zemlje, a koja uključuje apsolutno sve institucije i sve nivoe vlasti, sve segmente društva, uključujući i obrazovni sistem, jer je mlade ljude potrebno učiti da ne budu kao stariji - rekao je specijalni predstavnik EU.\nBudući da Agencija ima preventivnu funkciju, što znači da ne radi na slučajevima korupcije kada se oni već dese te da su zaprimili značajan broj anonimnih prijava slučajeva korupcije, Vigemark je pozvao i pravosudne institucije da sve informacije koje dobiju od Agencije uzimaju za ozbiljno, u okviru jedne poboljšane saradnje sa svim tijelima nadležnim za borbu protiv korupcije.\nPoručio je da će EU nastaviti sa još aktivnijom podrškom Agenciji za prevenciju korupcije, ali ne samo njima već i tijelima na entitetskim i nižim nivoima, jer, kako je rekao, nerealno je da sama Agencija ulaže napore u borbi protiv korupcije.\n- Ovo je nešto što zahtijeva masovniji otpor u društvu - zaključio je Vigemark, dodavši da, iako je korupcija duboko ukorijenjena u samom sistemu, još uvijek postoje ljudi koji ne žele biti dio te priče te da izbor uvijek postoji.\n15.01.2018 u 21:13\nŠarović razgovarao s Vigemarkom o strategiji za ruralni razvoj BiH\n19.12.2017 u 20:19\nLars-Gunnar Wigemark Hasim Šabotić


Sistem stvoren akcijom SAD je stvorio jednu monolitnu partiju. Ime joj je Aleksandar Vučić! - Novinar.rs\nTekst je objavljen na portalu Jutarnji GLASnik 30. juna 2018. godine\nSTABILITY OVER DEMOCRACY – IZ PORAZA U PORAZ, DO…\nUvek gadljivi prema Balkanu (uvek ponižavajuće definisanom), nas i dalje pežorativno stigmatizuju.\nSavet Evrope, Foto. commons.wikimedia/Adrian Grycuk\nPosted in DANKO B. MARIN, KOLUMNETagged #ALEKSANDAR VUČIĆ #DANKO B MARIN #EU #SAD #STABILOKRATIJA\nDrvar proglasio Vučića počasnim građaninom Opštinsko veće Drvara donelo je odluku da se predsednik Srbije Aleksandar Vučić proglasi počasnim građaninom Drvara. o je odlučeno na vanrednoj sednici održanoj u petak […]


Best Luck baby podne puzzle životinje BE007 | ePonuda.com\nBest Luck baby podne puzzle životinje BE007 cene\nod 1.299,00 do 1.562,00 din\nEPonuda nije internet prodavnica već Vam omogućava da brzo i lako nađete Best Luck baby podne puzzle životinje BE007 po najjeftinijoj ceni. Naš cilj je da kupci budu što bolje informisani o ponudi Best Luck baby podne puzzle životinje BE007 na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Best Luck Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Best Luck baby podne puzzle životinje BE007 sa PRODAVCEM. EPonuda ne može da garantuje potpunu tačnost specifikacije i slika za Best Luck baby podne puzzle životinje BE007. Pre kupovine, podatke za Best Luck baby podne puzzle životinje BE007 proverite na sajtu PROIZVOĐAČA.


Dve godine rada Javnog preduzeća Nuklearni objekti Srbije\nJP Nuklearni objekti Srbije je formirano 2009. godine, radi realizacije delatnosti upravljanja nuklearnim objektima u Republici Srbiji, što je definisano kao delatnost od opšteg, javnog, interesa.\nNuklearni objekti u Republici, kojima upravlja JP Nuklearni objekti Srbije, su skoncentrisani u dve grupe objekata u okviru komlpeksa Vinča, i to dva nuklearna istraživačka reaktora (od kojih je jedan prestao sa radom pre 26 godina) i grupa postrojenja za tretman i skladištenje radioaktivnog otpada i iskorišćenih izvora zračenja.\nMomenat formiranja JP je bio veoma specifičan, obzirom da je je bilo neophodno da se, do kraja 2010. godine izvrši transport isluženog nuklearnog goriva sa reaktora u Vinči u zemlju porekla, Rusku Federaciju, a što dotadašnji realizator ovog posla, Institut za nuklearne nauke Vinča, nije bio spreman da prihvati. Ovaj posao je preduzeće obavilo u roku i na vrlo kvalitetan način.\nParalelno sa realizacijom ovog istorijskog posla preduzeće je radilo na uspostavljanju organizacione strukture koja obezbeđuje profesionalno i efikasno sprovođenje poslova državnog operatora nuklearnih objekata, što podrazumeva i brigu o radiokativnom otpadu i stanju radioaktivnosti na terioriji cele države.\nTakođe, preduzeće je aktivno sarađivalo sa nadležnim državnim organima, kako bi se, uz podršku Evropske Unije, izvršilo programiranje aktivnosti u narednom periodu, a u vezi sanacije stanja u oblasti skladištenja radioaktivnog otpada i demontaže ugašenog istraživačkog reaktora, i kako bi se obezbedila potrebna finansijska sredstva iz IPA programa Evropske Unije. I ova aktivnost je uspešno završena, tako da se može reći da Republika Srbija ima jasno definisan program rada u ovoj oblasti u narednom petogodišnjem periodu.\nU 2010. godini preduzeće je ostvarilo prihode u iznosu od oko 600 miliona dinara, od čega je oko 70% iz budžeta Republike Srbije, a oko 30 % sa inostranog i domaćeg tržišta. Od prihoda iz budžeta finansirani su troškovi zarada zaposlenih, troškovi materijala i ostali tekući troškovi, dok su od prihoda sa tržišta finansirane neke investicione aktivnosti (kupovina sredstava za rad, opreme i automobila), trškovi propagande, amortizacije i ostali nematerijalni troškovi. Ukupno posmatrano, preduzeće je ostvarilo pozitivan finansijski rezultat, odnosno dobit od 120 miliona dinara, od čega se najmanje 50% vraća u budžet Republike Srbije.\nU periodu do 2015. godine pred preduzećem se nalaze poslovi puštanja u rad novog hangara za skladištenje radioaktivnog otpada i jakih izvora zračenja (kako bi se rešilo pitanje otpada koji se svakodnevno generiše, kao i otpada koji nam je ostao u nasleđe iz vreena SFRJ), novog postrojenja za preradu radioaktivnog otpada, puštanja u rad novih jedinica za kondicioniranje zatvorenih izvora zračenja, sanacija stanja skladišta nuklearnog goriva koje je otpremljeno u Rusku Federaciju, početak dekomisije ugašenog reaktora i početak planiranja izgradnje trajnog državnog skladišta radioaktivnog otpada.\nVideo klip – Transport istrošenog nuklearnog otpada u Rusku federaciju


GSP OBNAVLJA VOZNI PARK\nGSP OBNAVLJA VOZNI PARK\nUlicama Beograda saobraća novih 57 autobusa\nNa ulicama Beograda od juče saobraća 57 novih autobusa turske kompanije ''BMC'' isporučenih GSP "Beograd", a zamenik gradonačelnika Goran Vesić najavio je da će 13 novih autobusa iz Turske stići sledeće sedmice i da će u julu GSP-u biti isporučeni prvi autobusi kineske kompanije ''Hajger''.\nVesić je podsetio da su u aprilu potpisana dva ugovora o kupovini 244 novih autobusa za GSP - 70 od turske kompanije ''BMC'' i 174 od kineske kompanije ''Hajger''.\n- Do sredine juna imaćemo 70 novih autobusa, čime će se znatno poboljšati kvalitet GSP-a. U julu će sukcesivno početi da stižu i autobusi kineske kompanije, tako sa će GSP do oktobra dobiti 244 nova autobusa, što je najveća pojedinačna nabavka autobusa u istoriji tog preduzeća - rekao je Vesić novinarima posle obilaska pogona GSP-a na Novom Beogradu.\nNaveo je da će do kraja godine biti naručeno 50 novih zglobnih autobusa od kompanije ''Ikarbus'', kao i da je sledeće godine planirana i nabavka još 50 zglobnih i 30 električnih autobusa tog proizvođača.\nVesić je naglasio da će do sredine sledeće godine GSP imati 374 nova autobusa čime će, kako je rekao, biti obnovljeno više od 60 odsto voznog parka tog preduzeća.\n- Grad Beograd je doneo tu odluku kako bi pokazao da čvrsto stoji iza GSP-a i da, za razliku od nekih prethodnih, sadašnje gradsko rukovodstvo ima politiku da ovo preduzeće ostane gradsko i da ima što više linija - kazao je Vesić.\n''Trudimo se da učinimo sve da se materijalni status GSP-a poboljša i da zaposleni osećaju da Grad čvrsto stoji iza njih. Naša nanmera je da ovo preduzeće jača i da se širi, a ne da se ugasi, što su naši prethodnici očigledno nameravali'', rekao je Vesić i dodao da su danas zato mnogi nervozni i napadaju GSP.\n"Ostatak se svake godine subvencionira iz gradskog budžeta. Gradski prevoz nigde u svetu nije profitabilan, ali nigde se ne dotira čak tri četvrtine", naglasio je Vesić.\n"Kada bi još 100.000 njih kupovalo karte, to bi bilo skoro 100 novih autobusa za GSP svake godine", naveo je Vesić.


27.11.2010-Everton vs WBA\nNaslov: 27.11.2010-Everton vs WBA Sub Nov 27, 2010 1:44 am\nEverton se dosta muci ove sezone, dobivsi samo 3 meca do sad. Njihov glavni problem je nedostatak pravog napadaca, posto Saha nije vrhunski igrac ni po jednom kriterijumu. Cahill nosi sav teret postizanja golova ali uvek se pitam kako uspeva to da izdrzi. U proslom kolu je to uspeo da uradi protiv Sunderland-a, kada je izvukao nereseno za svoj tim pred kraj meca sto bi moglo da pomogne moralu njihove ekipe. Anichebe se oporavio nakon povrede a igrao je za rezerve pa bi mogao biti resenje u napadu, posto sigurno nije u istom apaticnom stanju kao Saha. Fellaini je jos uvek a trener Moyes nema nekih drugih problema sa sastavom.\nWBA je imao iznenadjujuce dobar start sezone, sto ih je dovelo medju najbolje ekipe lige. U poslednje vreme su se vratili u svoje uobicajeno stanje pa su tako trenutno 5.ekipa od pozadi. Zabelezili su poslednju pobedu u ligi pre nekih mesec dana protiv Fulham-a, od kada su izgubili 4 od poslednjih 5 meceva. Defanzivac Olsson ce definitivno izostati zbog povrede, dok je kljucni vezista Chris Brunt jako neizvestan. James Morrison te Reid su takodje neizvesni, ali se ocekuje da se oporave na vreme\nMislim da je krajnje vreme za Everton da zabeleze 4.pobedu u sezoni. Muce se gotovo svake nedelje ali WBA deluje kao savrsena zrtva. Oni su u velikom padu proteklih mesec dana a nema znakova boljitka u njihovoj igri. Kvote na keca su niske i ne predstavljaju preteranu vrednost. Ipak, verujem u njihovu pobedu sutra i voljan sam da probam sa kecom za neki osrednji ulog, ili barem na tiketu sa jos jednim parom. Necu igrati nikakve hendikepe na njih niti podizati ulog posto su daleko od toga da su pouzdani, a ova opklada je pre svega bazirana na velikoj razlici u kvalitetu i licnom osecaju. Srcnooo!\nNaslov: Re: 27.11.2010-Everton vs WBA Sub Nov 27, 2010 9:09 am\nEverton 1:3 WBA


🚌 Autobus Novi Pazar → Geteborg - Autobuske Karte | AutobuskiPrevoz.com\nAutobus Novi Pazar - Geteborg\nAutobuske karte za Novi Pazar Geteborg kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nNovi Pazar - Geteborg\nInformacije za Autobus Novi Pazar - Geteborg\nNovi Pazar - Geteborg se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Pazar - Geteborg. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Mediji da koriste pun naziv institucije | onogošt.me\nMediji da koriste pun naziv institucije\nDnevni centar za djecu sa smetnjama u razvoju i osobe sa invaliditetom – Nikšić je u posljednje vrijeme često bio u prilici da u javnosti bude predstavljen kao korisnik ili dobitnik određenih donacija, a da to suštinski nije tako, naveli su iz te javne ustanove.\nNaime, kako u opštini Nikšić postoje i drugi oblici organizacija koji u svom nazivu nose ime „dnevni centar“, objašnjavaju oni, mediji ne navodeći pun naziv dovode javnost u nedoumicu i mišljenje da je riječ o JU Dnevni centar za djecu sa smetnjama u razvoju i osobe sa invaliditetom – Nikšić.\n“Reagovanje u pisanju obaviještenja uzrokovano je situacijom povodom nedavnog otvaranja Shopping mall centra u Nikšiću na kojem je naša ustanova predstavljena kao dobitnik novčane donacije, dok je u međuvremenu utvrđeno da je donaciju dobila druga organizacija sličnog naziva i djelovanja”, objasnili su oni.\nOvakvu situaciju su, kako dodaju, imali i sa novčanom donacijom Shopping centra „Kamelija“ – Kotor, kao i donacijom Lovćen osiguranja namijenjenu osiguranju kombi vozila za prevoz korisnika.\n"Stoga, koristimo priliku da poručimo da mediji i javnost u pisanju saopštenja i poziva navode pun naziv ustanove, organizacije, NVO i institucije, kada su u pitanju ne samo donacije, već i konkursi, projekti, pozivi za javni rad i slično”, apelovali su oni.


Foto: N.N. | Višković: Dodatnih 6,5 miliona KM za informacione tehnologije\nSrna 23.04.2019 14:50\nJAHORINA - Predsjednik Vlade Republike Srpske Radovan Višković rekao je na Jahorini da je Vlada izdvojila dodatnih 6,5 miliona KM za informacione tehnologije "e-upravu".\n"Mi smo mimo budžeta Republike Srpske prije oko mjesec dana izdvojili dodatna sredstva od 6,5 miliona KM za informacione tehnologije e-upravu", rekao je Višković na konferenciji za novinare.\nPrema njegovim riječima, Vlada je, kroz određena zakonska rješenja - zakone o privrednim društvima, o preduzetničkoj djelatnosti, matičnim knjigama, načinila korake kako bi se mogla podnijeti aplikacija, odnosno zahtjev elektronskim putem za registraciju neke privredne djelatnosti.\nVišković je istakao da će Vlada na tome raditi i u budućem periodu, dodavši da je novac limitirajući faktor.\nVišković je naveo da savremene tehnologije i informaciono društvo omogućavaju puno brži razvoj kompanija i ostvarivanje većeg profita.\n"Ako želimo da se što prije ekonomski razvijamo, mi moramo pratiti ove trendove i više pažnje posvetiti toj oblasti", istakao je Višković, podsjetivši da je Vlada i u programu ekonomske reforme i kroz ekspoze, prepoznala pravac digitalizacije i savremenih tehnologija, kao nešto čemu se mora kretati u narednom periodu.\nOn je rekao da je razgovarao sa licima čija je uža specijalnost digitalizacija i IT sektor i da će razgovarati i u buduće, kako bi se njihove ideje i sugestije mogle primijeniti uz odgovarajuća zakonska rješenja.\n"Dogovorili smo se da u narednih par dana, odmah nakon praznika, formiramo jedno radno tijelo koje će otići u Srbiju i preuzeti sva njihova iskustva vezana za digitalizaciju, a koja se kod njih primjenjuju", rekao je Višković.\nU cilju unapređenja privrednog ambijenta u Republici Srpskoj, Višković je rekao da će Vlada u narednom mjesecu ponuditi set zakona koji će ići ka rasterećenju privrede.\nOn je ponovio da će na kraju godine biti povrat uplata poreza i doprinosa u realnom sektoru 70 odsto u prvoj godini od uplaćenih sredstava, a koji povećaju platu svojim radnicima.\n"Na taj način želimo da stimulišemo privredne subjekte, da kroz povećanje plata svojim zaposlenim imaju smanjene poreze i doprinose, što je bila moja ključna vodilja u ekspozeu", istakao je Višković, dodavši da oni privrednici koji budu više povećavali plate, imaće manje poreske stope.


Agencija za civilno vazduhoplovstvo – Bankar.me\nTag Archives: Agencija za civilno vazduhoplovstvo\n3 days ago CRNA GORA, SVE VIJESTI 0\nAgencija za civilno vazduhoplovstvo pridružuje se podršci zdravstvenom sistemu koji se bori sa epidemijom koronavirusa i u tu svrhu donirala je 50 hiljada eura Nacionalnom koordinacionom tijelu za zarazne bolesti.\nApril 23, 2019 CRNA GORA, SAOBRAĆAJ, SVE VIJESTI 0\nURA: Procurio dokument ACV-a, značajno ugrožena sigurnost avio saobraćaja\nNa današnjoj pres konferenciji Građanskog pokreta URA predstavljen je procurjeli dokument Agencije za civilno vazduhoplovstvo koji, kako tvrde, svjedoči o ugroženoj bezbjednosti kako domaćih tako i inostranih državljana koji putuju preko tivatske vazdušne luke.\nAEM, RAE i Agenciju za civilno vazduhoplovstvo neće kontrolisati Vlada, plate im ostaju iste\nDecember 3, 2018 BIZNIS, Članci, CRNA GORA, SVE VIJESTI 0\nAgencija za elektronske medije (AEM), Regulatorna agencija za energetiku (RAE) i Agencija za civilno vazduhoplovstvo, shodno novom zakonskom rješenju, ostaće samostalne agencije koje će podnositi godišnje izvještaje parlamentu.\nAgencija za civilno vazduhoplovstvo ostvarila dobit od 360.159 eura\nAugust 16, 2018 CRNA GORA, SVE VIJESTI 0\nAgencija za civilno vazduhoplovstvo je ostvarila izuzetno pozitivan finansijski rezultat u 2017. godini u iznosu od 360.159 eura, ostvarivši značajne uštede u rashodima, piše u Izvještaju o poslovanju koji je usvojila Vlada.\nDRI: Pozitivno mišljenje na finansijski izvještaj Agencije za civilno vazduhoplovstvo\nAugust 2, 2018 AVIO SAOBRAĆAJ, CRNA GORA, PLANETA, SVE VIJESTI 0\nDržavna revizorska institucija je pozitivno ocijenila finansijski izvještaj Agencije za civilno vazduhoplovstvo za 2017. godinu i uslovno na usklađenost sa zakonom.\nAgencija za civilno vaduhoplovstvo: Intenzivnija saradnja sa Irskom\nMarch 5, 2018 AVIO SAOBRAĆAJ, CRNA GORA, PLANETA, SVE VIJESTI 0\nAgencija za civilno vazduhoplovstvo Crne Gore nastavlja uspostavljanje partnerskih odnosa sa vazduhoplovnim vlastima država članica Evropske unije.\nVlada razriješila Zorana Đurišića zbog nesavjesnog rada\nFebruary 10, 2018 AVIO SAOBRAĆAJ, CRNA GORA, PLANETA, SVE VIJESTI 0\nVlada je juče u dokumentima sa sjednice održane 11. januara ove godine objavila zaključak o razrješenju prije isteka mandata kompletnog Savjeta Agencije za civilno vazduhoplovstvo u kojem je pet članova.\nVlada smijenila kompletan Savjet Agencije za civilno vazduhoplovstvo\nJanuary 12, 2018 AVIO SAOBRAĆAJ, CRNA GORA, PLANETA, SVE VIJESTI 0\nVlada je na jučerašnjoj sjednici smijenila kompletan Savjet Agencije za civilno vazduhoplovstvo (ACV). Sada već prethodni saziv tog savjeta Vlada je imenovala u aprilu 2016. godine, a mandat članova\nSavjet Agencije za civilno vazduhoplovstvo izabrao Dragana Đurovića za direktora agencije\nSeptember 11, 2017 AVIO SAOBRAĆAJ, SVE VIJESTI 0\nSavjet Agencije za civilno vazduhoplovstvo na današnjoj sjednici izabrao je Dragana Đurovića za direktora Agencije, jednoglasnom odlukom prisutnih članova.\nSupermarketi Franca – super akcija March 28, 2020\nAroma – sve za proljećno čišćenje March 27, 2020\nSport Vision donirala 20 hiljada eura Nacionalnom koordinacionom tijelu za zarazne bolesti March 26, 2020\nMulticom Retail – besplatna dostava March 23, 2020\nNTC – online shop March 23, 2020\nCungu – besplatna dostava March 23, 2020\nIdea – online shop March 23, 2020\nKidsland – besplatna dostava March 23, 2020\nVitapur – dodatni popusti + besplatna dostava March 23, 2020


Još jedan propali projekat: Umjesto aviona u vazduh odletjelo 87 miliona KM građana RS - ✪ DIALOGOS.ba ✪\nHome/Aktuelnosti/Još jedan propali projekat: Umjesto aviona u vazduh odletjelo 87 miliona KM građana RS\nResul Mehmedović Mar 2, 2017\nOd ukupnog iznosa koji je protekle decenije potrošen za vazdušni saobraćaj, čak 65,7 miliona je izdvojeno iz budžeta RS, dok je 21,4 miliona KM potrošeno od naknade od preleta, izračunali su novinari portala CAPITAL.ba.\nSamo za subvencije za „Aredrome RS“ u proteklih deset godina iz budžeta RS izdvojeno je skoro 11 miliona KM, a u naredne tri planirano je još 5,7 miliona. Vlada je 2008. godine sa osam miliona dokapitalizovala „Aerodrome RS“, ali ni to nije pomoglo da ovo preduzeće stane na noge.\nZa aviokompaniju RS „Sky Srpska“, koja je osnovana 2007. a ugašena 2013. godine, iz budžeta je izdvojeno skoro četiri miliona KM.\nZa subvencionisanje linije Banjaluka-Ljubljana koja je funkcionisala godinu i tri mjeseca iz budžeta je mjesečno plaćano 120.000 maraka, odnosno ukupno 1,8 miliona.\nLetovi između Banjaluke i Ljubljane ukinuti su krajem oktobra 2011. godine zbog nerentabilnosti. Na ovom letu u prosjeku je bilo svega pet putnika u jednom pravcu.\nPrije ove, ukinuta je i linija Banjaluka-Salzburg, za koju je RS potrošila više od milion KM za subvencije.\nNakon što je linija ukinuta Ministarstvo saobraćaja RS je tužilo „Austrojet“ tražeći da mu vrati 2008. godine uplaćene avanse u iznosu od 153.498 KM. Iako je presudu dobilo, Ministarstvo nije moglo da naplati taj iznos jer je firma u međuvremenu promijenila adresu.\nKoliko je i ova linija bila isplativa pokazuje podatak da je za šest mjeseci 2008. godine na toj relaciji prevezeno svega 950 putnika.\nViše od dva miliona KM potrošeno je i za subvenciju „Aerodroma“ Trebinje, koji je 2014. godine ugašen.\nTrninić: Subvencije aerodromu neophodne za funkcionisanje.\nMinistar saobraćaja i veza RS Neđo Trninić, ipak, za CAPITAL kaže da su subvencije „Aredoromima RS“ od 1,9 miliona KM godišnje neophodne za funkcionisanje i za neke subvencije operaterima koji su letjeli sa banjalučkog aerodroma.\n„Taj novac se izdvaja za održavanje saobraćaja i kako bi aerodrom zadržao licencu kao međunarodni aerodrom, jer njegovi trenutni prihodi od putničkog saobraćaja nisu dovoljni za održavanje u funkciji i iz tih razloga su subvencije opravdane. Dok je bio teretni saobraćaj bilo je pozitivnih pomaka“, kazao je Trninić.\nOn je istakao da se vode vrlo intenzivni razgovori kako bi se aerodromu omogućilo da bude samoodrživ i kako bi mogao da obavlja svoju osnovnu funkciju.\n„Iz tih razloga, aerodrom je podigao i kredit od sedam miliona KM koji će pomoći da on bude konkurentan i da može pružiti usluge budućim aviooperaterima. Mi se nismo opredjelili za niskotarifne linije kao neki drugi aerodromi, a svakako planiramo i da razvijamo kargo saobraćaj jer je on u ovom momentu sigurno isplativ“, naglasio je Trninić.\nImaginarni avion Sky Srpske\nDirektor „Aerodroma RS“ Miroslav Janjić kaže za CAPITAL da se proteklih godina veoma malo ulagalo infrastrukturu i održivi razvoj saobraćaja, ali da je njegovo opredjeljenje da se to promijeni jer aerodorom „može i treba više“.\nOn je istakao da su 2015. vrlo uspješni realizovali prevoz mesa za Tursku, dok su se u 2016. pojavili problemi na koje oni nisu mogli da utiču.\n„Očekujemo da ćemo ove godine nastaviti sa tim poslom. Činimo sve što je moguće da povećamo broj putnika i prevezene robe, kao i da imamo veću prepoznatljivost aerodroma i konačno njegov samoodrživi status“, naglasio je Janjić.\nGovoreći o ugašenim linijama, Janjić kaže „da su imale mogućnost one bi funkcionisale“, ne spominjući ko bi mogao biti odgovoran za bačene milione maraka u promašene linije.\n„Dakle, te linije iz raznih razloga nisu bile dobro postavljene i samim tim su doživjele krah. Zato sada sa puno opreznosti želimo da uradimo nešto što je sveobuhvatno i prihvatljivo i što će doprinijeti aerodromu da postane ekonomski samoodrživ, ali to se ne može uraditi preko noći“, rekao je Janjić.\nOn je rekao da nisu prekinuti razgovori sa komapnijom “Sea Air” za koju su mediji pisali da je otjerana sa aerodroma u Osijeku, Mostaru, njemačkom Paderbornu i italijanskoj Kortoni zbog otkazivanja letova i kašnjenja.\n„Otvoreni smo za sve razgovore, ali u isto vrijeme nismo spremni da prihvatamo baš sve. Razgovaramo i sa još nekim kompanijama, ali ne bi govorio o kome se radi, jer su kompanije veoma osjetljive kada se o njima piše prije nego što to same prihvate“, rekao je Janjić.\nGovoreći o rezultatima u prošloj godini, Janjić kaže da nije u potpunosti zadovoljan.\n„U svakom slučaju prethodna godina nije godina sa kojom možemo da se ponosimo, prije svega, jer nije došlo do realizacije transporta mesa za Tursku, što smo dobro radili u 2015. godini. Nismo zadovoljni ni sa brojem putnika. Iako je taj broj na nivou 2015., on nije dovoljan“, naglasio je Janjić.\nOsim subvencionisanja aviolinija, Vlada je proteklih trošila za kupovinu aviona koji je plaćen 6,2 miliona KM, dok je stari avion cesna C-500 koji je bio u vlasništvu “Sky Srpske”, nakon ukidanja ove avio-kompanije, Vlada RS prenijela u vlasništvo Vazduhoplovnog servisa RS.\nInače, i za funkcionisanje Vazduhoplovnog servisa proteklih godina je iz budžeta izdvojeno više od 12 miliona KM, dok je i Helikopterski servis RS koštao oko 11 miliona KM.\nVeliku polemiku u Narodnoj skupštini RS krajem prošle godine izazvao je plan Vlade RS da u ovoj godini kupi helikopter za koji je budžetom planirano 9,5 miliona KM.\nPiše: Mariana Čigoja


Posle dualnog školovanja na posao u Simens › Made-in-Germany.rs\nPrva generacija subotičkih srednjoškolaca završila je svoje trogodišnje školovanje po projektu dualnog obrazovanja za profil bravar-zavarivač, i već sada počinje da radi u fabrici vetrogeneratora nemačke kompanije „Simens“.\nU saopštenju kompanije se navodi da je na inicijativu Simensa u Tehničkoj školi „Ivan Sarić“ u Subotici 2014. godine uveden novi obrazovni profil bravar-zavarivač, zahvaljujući projektu koji je pokrenula Nemačka organizacija za tehničku saradnju (GIZ), uz podršku Vlade Nemačke i Ministarstva prosvete, nauke i tehnološkog razvoja Srbije, prenosi „N1“.\n– Tokom školovanja đaci su dva puta nedeljno imali praktičnu nastavu u Simensovoj fabrici, gde će ovog meseca pet njih započeti i dodatnu neophodnu obuku, i uskoro počinju da rade. Dugoročni cilj saradnje bio je da učenici koji pohađaju ovaj obrazovni smer prođu praktičnu obuku, a da kasnije imaju veću mogućnost zaposlenja u Simensu, što se sada i desilo – istakao je generalni direktor Simensa Udo Ajhlinger.\nSimensova fabrika u Subotici je među najvećim izvoznicima iz Srbije, a trenutno zapošljava više od 1.800 radnika. Vetrogeneratori proizvedeni u ovoj fabrici pokreću svaku treću vetrenjaču u Evropi.\nČim izuče zanat na posao u „Simens“\nGoša i GIZ nastavljaju odličnu saradnju\nOd MiG na 04/07/2017 / Energetika, Industrija, školstvo, Tehnologija, Tržište rada, Zanatstvo / Ostavite komentar\nKolubari promenjeno korito zbog novog kopa\nVorwerk Autotec zainteresovan da investira u Srbiji


Нови протест радника „Агро-Клека“, министар апелује да се не уништи задруга\nHomeDRUŠTVONovi protest radnika „Agro-Kleka“, ministar apeluje da se ne uništi zadruga\nNovi protest radnika „Agro-Kleka“, ministar apeluje da se ne uništi zadruga\nZaposleni radnici Zemljoradničke zadruge „Agro-Klek“, iz istoimenog sela, danas su isped zgrade lokalne samouprave Zrenjanin organizovali miran protestni skup kako bi pokušali da, uz pomoć nadležnih institucija, pronađu rešenje – da zbog restitucije državne zemlje ne dođu u situaciju da u naredna tri meseca zatvore jednu od najuspešnijih farmi muznih krava u Vojvodini.\nZemljoradničkoj zadruzi „Agro-Klek“ kod Zrenjanina preti opasnost da ostane bez dela oranica koje agencija za restituciju planira da koristi za povraćaj građanima koji potražuju poljoprivredno zemljište.\n„U ‘Agro-Kleku’ sam već punih dvadeset godina, danas umesto da smo na njivama, da žanjemo žito, mi se nalazimo ovde ispred Opštine na jednom mirnom protestu“, navodi Marko Rašeta, veterinarski tehničar „Agro-Kleka“, i dodaje da svaki hektar oduzete zemlje znači jedna krava manje.\nDirektor „Agro-Kleka“ Radovan Bokić navodi da ta zadruga obrađuje 1.200 hektara svoje zemlje, koju je 2016. godine, po Zakonu o zadrugama, uknjižila kao svoje vlasništvo.\n„Mi trenutno proizvodimo oko 5,3 miliona litara mleka. Ako se nešto ne reši, mi jednostavno u roku od devedeset dana moramo početi sa intenzivnim gašenjem najbolje mlečne farme u Srbiji“, dodaje Bokić.\nOpština Zrenjanin na raspolaganju ima oko 9.000 hektara državne zemlje koja može biti predmet restitucije.\nMilan Krkobabić, ministar u Vladi Srbije zadužen za selo, navodi da zakon mora da se poštuje.\n„Moj stav je jasan, zakon mora da se poštuje, postoje nadležne institucije, ali i te nadležne institucije i ti ljudi koji se time bave moraju da budu i malo kreativni. Hajde da vidimo da li postoji neka državna zemlja koja može da bude vraćena umesto te i da se nađe rešenje sa jednim jedinim ciljem: nemojmo da uništavamo nešto što je zaista dobro“, dodaje Krkobabić.\nEkipa RTS-a je tokom jučerašnjeg dana i jutros pokušala da stupi u kontakt sa predstavnicima lokalne samouprave Zrenjanin, da čuje kakvo oni nude rešenje, ali, nažalost, niko se jutros nije odazvao našem pozivu.\nZemljoradnička zadruga „Agro-Klek“ sa radom je počela 1947. godine. Sa godišnjom proizvodnjom od pet miliona litara mleka i stočnim fondom od hiljadu dve stotine krava, od kojih je u sistemu muže gotovo šest stotina, zemljoradnička zadruga iz sela Klek pored Zrenjanina ubraja se među najuspešnije u Vojvodini.\nZbog restitucije državne zemlje dovodi se u pitanje opstanak zadruge, zbog čega su prošle nedelje radnici organizovali protest upozorenja na njivama koje su predmet restitucije.\nZa manje od dva i po sata podeljeno svih 30.000 vaučera\nPožar kod granice s Mađarskom, vatrogasci u akciji


Korona virus: 36 slučajeva zaraze, dve osobe poslate na bolničko lečenje - Portal Moj Bečej - Bečejske opštine iz ugla građana!\nKorona virus: 36 slučajeva zaraze, dve osobe poslate na bolničko lečenje\nInformacije za 23. avgust 2021. godine\n– U poslednja 24 časa urađeno je 10 antigenskih testova od kojih nema pozitivnih.\n– Uzorkovano je 10 PCR testova i poslato na analizu u Institut za javno zdravlje Vojvodine.\nPrema podacima dobijenim od Instituta za javno zdravlje Vojvodine u epidemiji kovid – 19 u opštini Bečej zaključno sa 23.8.2021. godine obolelo je ukupno 3.383 građana. Na današnji dan registrovano je 36 aktivnih slučajeva zaraženih kovid-19.


Naslovnica NAJNOVIJE U tri godine Općina Visoko investirala 11,5 miliona KM u projekte razvoja...\nVisoko – Općina Visoko ulaže značajne napore da područje Visokog učini poželjnim za investitore, s kvalitetom življenja kakvu stanovnici i zaslužuju.\n– Namjera nam je da taj grad i općinu pripremimo što je moguće bolje za ulazak u Evropsku uniju. S tim u vezi, raduje činjenica da je sve više domaćih institucija, kompanija, ali i inozemnih investitora i predstavnika EU koji u Općini Visoko vide istinskog partnera – kazala je načelnica Općine Visoko Amra Babić.\nNaglašava da Općina iz godine u godinu bilježi značajna ulaganja u infrastrukturu, ceste, rasvjetu, vodovod i kanalizaciju i to ne samo iz vlastitih sredstava već i iz sredstava viših nivoa vlasti i donatorskih sredstava po čemu, kako je kazala, Visoko spada u jednu od najuspješnijih općina u BiH.\nKaže da su u protekle tri godine kreirali preduvjete za stabilizaciju ukupnih prilika u Visokom i stvarali pretpostavke za značajnije razvojne projekte koji će Visoko ponovno vratiti među općine poželjne za investitore, s kvalitetom življenja kakav Visočani zaslužuju.\n– Budžetsku potrošnju smo doveli u red, a za ovu godinu planirana je realizacija projekata vodosnabdijevanja za 12.000 stanovnika Visokog, ekološkog projekta izgradnje centra za upravljanje komunalnim otpadom, dalja izgradnja komunalne infrastrukture, rekonstrukcija i asfaltiranje cesta i puteva, kao i uređenja korita rijeka i parkova – kaže Babić, saopćeno je iz Općine Visoko.\nOpćina Visoko investirala je od 2013. do 2015. godine 11.559.671,74 KM u realizaciju projekata usmjerenih na razvoj lokalne zajednice i kreiranja boljeg životnog ambijenta.\nNa donatorska sredstva i grantove viših nivoa vlasti, kao i učešće mještana odnosi se 7.997.799,49 KM, dok se na sredstva iz budžeta Općine odnosi 3.561.872,25 KM.


Još nema dogovora o opštem kolektivnom ugovoru\nPokušaćemo u februaru zajedno sa Vladom da dogovorimo opšti kolektivni ugovor za radnike u Republici Srpskoj - poručili su zajednički, predstavnici privrednih sindikata i poslodavaca Republike Srpske.\nAko to ne uspije, pristupiće izradi granskih kolektivnih ugovora, zaključeno je danas na sastanku predstavnika Saveza sindikata i Unije udruženja poslodavaca Republike Srpske.\n"Dosta poslodavaca je ušlo u okviru granskih sindikata počelo proces potpisivanja pojedinačnih kolektivnih ugovora i tako to rješavali, ali nama je u interesu da dođemo do optimalnog rješenja koje će zadovoljiti obje strane", istakao je Tane Peulić, potpredsjednik Saveza sindikata Republike Srpske.\nOko većine detalja ugovora se slažu i poslodavci i sindikalci, ali je regres i dalje kamen spoticanja.\n"Regres na koji se plaćaju porezi i doprinosi gubi svoj smisao. Onda je to plata, i prelivamo iz šupljeg u prazno. Nismo protiv regresa, ali ako plaćamo plate i doprinose, na njega, onda se novac preliva, nešto u platu, nešto u regres", ocijenio je Dragutin Škrebić, predsjednik Unije udruženja poslodavaca Republike Srpske.\nsindikat kolektivni ugovor\nVlada će prihvatiti rješenja sindikata i poslodavaca


Mikec novi evropski rekorder – Sport\nKao novi evropski rekord finala priznat je rezultat 202,9 krugova koji je srpski strelac postigao osvajajući zlatnu medalju na završnom turniru Svetskog kupa u Bolonji\nReprezentativac Srbije u streljaštvu Damir Mikec novi je evropski rekorder finala u gađanju vazdušnim pištoljem, saopštio je danas Streljački savez Srbije.\nKako se navodi, Evropska streljačka konfederacija verifikovala je rezultate\nostvarene u prvoj polovini oktobra. Kao novi evropski rekord finala priznat je\nrezultat 202,9 krugova koji je Mikec postigao osvajajući zlatnu medalju na završnom\nturniru Svetskog kupa u Bolonji.\nDosadašnji rekorder bio je Rus Sergej Červjakovski sa 202,3 kruga, sa Svetskog kupa\nu Fort Beningu 2014. godine.\n„Obradovalo me je kad su me iz Evropske streljačke konfedereacije obavestili da je\nmoj rezultat iz Bolonje upisan u listu rekorda. Kristalni globus u Bolonji, dopunjen\nkontinentalnim rekordom, razlozi su da budem vrlo zadovoljan završnicom teške\nmedjunarodne sezone. U Bolonji sam imao mnogo motiva da dodjem do medalje, jer sam šesti put učestvovao na finalnom turniru Svetskog kupa, a do pre nedelju dana nisam uspeo da osvojim odličje“, rekao je Mikec.\nOsim Mikeca, još dvojica srpskih strelaca su aktuelni evropski rekorderi: Andrija\nZlatić (malokalibarski pištolj, evropski rekord finala 196,7 sa Svetskog kupa u\nMinhenu 2013. godine) i Milutin Stefanović (vazdušna puška, evropski rekord finala 209,7 sa Svetskog kupa u Fort Beningu 2015. godine).\nOstali sportovievropski, mikec, rekorder, srbija, streljastvo


gledaj napred: Belgrade Sport Tournament 2011\nBelgrade Sport Tournament 2011\nSPORT. - Od 5. do 8. maja biće održano Univerzitetsko sportsko takmičenje BeST 2011. Više od 700 učesnika sa nekoliko domaćih i inostranih univerziteta igraće košarku, odbojku, futsal, fudbal, korfball i takmičiće se u cheerleadingu na nekoliko beogradskih lokacija. (Ah Neša)\nTurnir je bio fenomenalan, sve pohvale za organizatore. Vidi se da ste dosta truda ulozili u sve i drago mi je da ima ovakva manifestacija u Beogradu. Iskreno se nadam da ce turnir biti bolji iz godine u godinu i da ce imati jos vise ucesnika i sponzora da Vas podrze u ovome sto radite. Sve pohvale i nemojte da odustajate jer stvarno mislim da je ovo fenomenalno i voleo bih da je ovako nesto postojalo dok sam ja bio na fakultetu.


LSV | MUP-u uručeni ključevi za policijsku stanicu na Novom naselju\nPredaji ključeva Dačiću prisustvovali su gradonačelnik Novog Sada Igor Pavličić, predsednik Skupštine grada Aleksandar Jovanović, direktor policije Milorad Veljović, te drugi predstavnici grada i MUP-a.\n"Novi Sad je dugo čekao na ovaj momenat, ali smo zadovoljni što smo ga konačno dočekali. Drago mi je i što je policija imala sluha i očekujem da će vrlo brzo novosadski policajci ući u ovoj prostor " izjavio je prilikom obilaska buduće policijske stanice Jovanović. On je podsetio da je Novi Sad najviše uradio od svih gradova u Srbiji kada je reč o pomoći policiji, podsećajući na kupovinu opreme, vozila, motora i skutera, ali i na davanje i opremanje prostora za izdavanje ličnih dokumenata kod Mosta slobode.\n"Raduje me i najava ministra policije da će se otvoriti nova radna mesta, jer je to bio naš drugi zahtev, da se poveća broj policajaca u našem gradu " poručio je predsednik Skupštine grada. Preuzimajući ključeve, ministar policije Ivica Dačić zahvalio se gradskim vlastima na ustupanju objekta za novu policijsku ispostavu, objašnjavajući da će sistematizacijom unutar MUP-a "prostor biti stavljen u funkciju". On je istovremeno najavio nova radna mesta za policajce, rekavši da bi prema prvim procenama u novoj stanici moglo da radi oko 80 policajaca.\n"Policija želi da bude što bliža građanima, ovo je bio zahtev građana i žao mi je što su na ovo čekali toliko dugo " kazao je Dačić. Ranije je najavljeno da će nova policijska stanica kod Satelitske pijace, u Ulici Stevana Hladnog 1, biti opremljena i otvorena tokom ove godine. Prostor ima više od 550 kvadratnih metara, a tokom narednog perioda proceniće se da li će u novoj stanici biti mesta i za salu za izdavanje dokumenata koje izdaje MUP. Dugogodišnje zahteve da se policijska stanica otvori u ovom delu grada, pre tri godine podržao je i predsednik Skupštine grada Aleksandar Jovanović, koji je od tada do danas u više navrata tražio od MUP-a i ministra policije da se ispostava što pre otvori, ali i poveća broj policijaca u Novom Sadu.\n(BILSV, 13. 05. 2011.)


Izetbegović čestitao Dan nezavisnosti BiH - informativa.ba\nVijesti BiH Izetbegović čestitao Dan nezavisnosti BiH\nIzetbegović čestitao Dan nezavisnosti BiH\nUz želju da se 1. mart Dan nezavisnosti Bosne i Hercegovine obilježi dostojanstveno širom BiH, član Predsjedništva BiH Bakir Izetbegović svim građanima uputio je najsrdačnije čestitke.\nKako je naveo, obilježavajući Dan nezavisnosti, s poštovanjem se sjeća svih onih koji su pridonijeli ostvarenju historijske težnje naroda o samostalnoj i demokratskoj državi, a posebno branilaca koji su položili živote za slobodu domovine.\n- Njihove humke u svom dostojanstvu podsjećaju i opominju da nezavisnost države koju mi danas imamo nije olako stečena - kazao je Izetbegović.\nSmatra da je nezavisnost koja se danas proslavlja "temelj za dalju izgradnju države BiH kao društva demokratskih sloboda i jednakih prava za sve njene građane, ali i društva zajedničke odgovornosti za budući razvoj u okviru evropskih integracija".\n- Bogatstva koja posjedujemo i snaga naše istrajnosti i odlučnosti temelji su na kojima ćemo se i u narednim godinama razvijati kao ekonomski uspješna i socijalno pravedna država - poručio je.\nNo, da bi se u tome uspjelo, zaključuje Izetbegović u čestitki, važno je graditi konsenzus o svim temeljnim pitanjima sadašnjosti i budućnosti, poticati rad i kreativnost te samopouzdanje i optimizam, saopćeno je iz Službe za odnose s javnošću Predsjedništva BiH.\nOznake: #Bakir Izetbegović #1. mart Dan nezavisnosti Bosne i Hercegovine #čestitka #BiH


Kit Roderik: Zapad ne čini dovoljno po pitanju zaštite hrišćanskog nasleđa na Kosovu\nРубрика: Политика, Друштво Аутор: новинарство 669 пута прочитано Датум: 4.01.2007 Одштампај\n“Uprkos prisustvu UNMIK-a na Kosovu se nastavljaju ilegalne građevinske aktivnosti”, kaže za “Glas Amerike”, generalni sekretar nevladine Koalicije za zaštitu verskih i ljudskih prava, Kit Roderik.\nKit Roderik: Pitanje religije na Kosovu je aktuelno, posebno posle martovskog nasilja 2004,\npošto su neredi bili usredsređeni mahom na verske institucije i simbole, odnosno Srpsku pravoslavnu crkvu. Uprkos prisustvu UNMIK-a i zaštitnim zonama oko verskih objekata, nastavljaju se ilegalne aktivnosti protiv hrišćanskih crkava, kao što je najavljena izgradnja jedne fabirke u blizini manastira Visoki Dečani. Mi to smatramo vrlo ozbiljnim prekršajem, jer bi takvo delovanje značilo narušavnje vladavine zakana i autoriteta lokalnih vlasti. Sloboda religije i veroispovesti su pitanja kojim međunarodna zajednica mora direktno da se pozabavi, prvenstevno zbog očuvanja hriščanske baštine, odnosno srpske i drugih manjina. Ako se to ne reši, mislim da da će parohijalne i lokalne tenzije dostići regionalne razmere uz neizvesne posledice.\nGlas Amerike: Šta se čini na zapadu, posebno u SAD, na zaštiti hrišćanskog nasledja na Kosovu?\nKit Roderik: Prvo, verovatno se ne čini dovoljno. Drugo, postoje institucije u sastvu američke adminsitracije, kao što su Agencija za zaštitu verske slobode, koja proučava izveštaje sa Kosova o verskoj diskriminaciji i proganjanju, zatim Američka komisija za međunarodnu versku slobodu, koja izdaje godišnje izveštaje o stanju verskih sloboda u zemljama širom sveta. To su dva važna organa, povezana sa američkom administracijom, koja nastoje da izvrše pritisak na vlasti na Kosovu da poštuju versku slobodu Srba i drugih i štite hrišćanske tradicije.\n« « Претходне вести: KPS i UNMIK policija vrše novi pretres u Babinom Mostu\nНаредне вести: Blic: Afere koje prenosimo u 2007. godinu » »


Festival "Pesma Eurovizije" održaće sekao zelena manifestacija - Novosti - Austrija u Srbiji - www.advantageaustria.org\nFestival "Pesma Eurovizije" održaće se\nkao zelena manifestacija\nFestival Eurovizija biće prvi put u svojoj 60-godišnoj istoriji održana kao "zelena manifestacija"\nU maju 2015. u Beču biće održan festival Eurovision Song Contest (ESC) . Pesma Evrovizije biće prvi put dosledno realizovana prema priznatim standardima ekologije i sprovedena kao "zelena manifestacija" .\nCilj je da ovaj festival ostavi što manje tragova u vidu emisije CO2 i to štedeći maksimalno energetske resurse. Napajanje strujom vršiće se u potpunosti na ekološki način iz javne mreže, a ulaznica za Pesmu Evorovizije biće istovremeno i karta za javni prevoz u Beču. Po pitanju keteringa regionalna i organska hrana zauzeće centralno mesto. Takođe važan kriterij biće prevencija nastajanja otpada, te će se napici točiti isključivo u čaše za višekratnu namenu, a za piće biće obezbeđen i besplatan pristup vode iz česme. Iznad svega, festival Eurovizije biće realizovan pod geslom "Gradimo mostove" na svim nivoima.\nOrganizacija ovog festivala po načelima "zelene manifestacije" biće jasna poruka. Po realizaciji ovog događaja biće objavljena opširna dokumentacija u vidu izveštaja o održivosti kako bi se postavili standardi za buduće festivale Evrovizije i druge vele-manifestacije.\nPrethodna vestBeč je i u 2015. godini grad sa navišim stepenom kvaliteta životaSledeća vestIzašao specijalni dodatak "Austrija - Srbija: Partnerstvo na…\nEurovision Song Contest (in Englisch)


Izbori u Mostaru istorijska šansa za Srbe - Top Portal\nNaslovnica Vijesti BiH Izbori u Mostaru istorijska šansa za Srbe\nIzbori u Mostaru istorijska šansa za Srbe\nSrbi ovih dana pišu istoriju u Mostaru. Trude se da konačno postanu politički zastupljen narod u ovom gradu i krenu u rješavanje gomile problema.\nOstajte ovdje zajedno za naš Mostar naziv je tamošnje jedinstvene srpske liste, predvodi je doktor Velibor Milivojević. Za ATV kaže da vjeruje u srpsko jedinstvo.\n“Očekujem da ćemo nakon dugo godina Srbi povratnici i Srbi koji su ostali ovdje i uopšte srpska zajednica u Mostaru svoje legitimno izabrane predstavnike, ne znači da će to biti jedini Srbi koji će biti u toj Vijećnici ali biće bar oni odbornici koji će otvoreno progovoriti o srpskim problemima i problemima koji tište ovu zajednicu”, kaže dr Velibor Milivojević, nosilac liste “Ostajte ovdje zajedno za naš Mostar”.\nSpisak tih problema je podugačak. Srbi u Mostaru ne mogu do posla, srpska djeca se školuju po tuđim programima a pravo na Srpski jezik tamo ne postoji. Zato Srbi u Mostaru ali i oni koji imaju tamo pravo glasa sada moraju biti složniji nego inače, poručuje to i srpski član Predsjedništva BiH. Milorad Dodik kaže da podrška neće izostati i poziva sve da iskoriste svoje pravo glasa.\n“Značajan apel na sve one koji imaju pravo glasa a pripadaju srpskom narodu, velika molba da se uključe u ovaj izborni proces da glasaju na izborima, ukoliko ne stignu da putem pošte glasaju da odvoje jedan dan za svoj rodni kraj i za ljude koji žive ovdje, neka dođu, upute se ovdje i glasaju. To je važno imajuću u vidi strukturu same vlasti u Mostaru i činjenicu da je Srpski narod ovdje potpono izopšten iz bilo kakvih tokova odlučivanja o javnim resursima”, kaže Milorad Dodik, srpski član Predsjedništva BiH.\nU Mostaru punih 12 godina nije bilo izbora a Srbi nakon rata nisu imali predstavnika koji dolazi iz stranaka sa srpskim predznakom, odnosno legitimnog pretstavnika koji će progovoriti o problemima srpskog življa u ovom gradu. 20 decembra to se može promijeniti.\n“Ljudi su jako zainteresovani, atmosfera je dobra, čini se da postoji jedinstvo srpskih stranka, udruženja i svih ostalih i sve to ide u jednom pravcu. Očekivanja su takva da bi Srbi mogli dobiti jednog predstavnika”, kaže Sanja Bjelica Šagovnović, novinar i predsjednik SPKD “Prosvjeta” Mostar.\nIako je Mostar specifičan i komplikovan, Srbi sada imaju dobru šansu. Učešće na mostarskim izborima uzelo je 47 političkih subjekata a pravo glasa ima nešto više od 100.000 birača. Oni će 20 decembra izabrati novi mostarski parlament sa 35 odbornika. Posljednji put izbori u Mostaru su održani 2008 godine.\nI tako nakon 12 godina Mostar više neće biti “grad slučaj”, 20 decembra u ovaj grad se vraća demokratija. Nakon toga, predstavnici Bošnjaka i Hrvata koplja će lomiti za skupštinsku većinu, ukoliko Srbi budu jedinstveni možda baš njihov predstavnik bude tas na vagi.\nPrethodni članakIzbori u Mostaru: Poziv Srbima da podrže listu ”Ostajte ovdje”\nNaredni članakEU uslovljava pomoć BiH od 250 miliona evra\nSastanak Krivokapića, Bečića i Abazovića sa Milom Đukanovićem\n“IMUNIZACIJA BESPLATNA I DOBROVOLJNA” Kantoni dobijaju vakcine prema broju stanovnika


Status Kosova se rešava na internacionalnoj konferenciji?\nStatus Kosova biće rešen uz učešće Rusije, SAD, Kine i Turske … Postoje šanse da "kosovski čvor" bude raspleten organizovanjem međunarodne konferencije, nezvanično saznaje "Danas" u diplomatskim krugovima.\nKako list piše u vikend izdanju, na takvom skupu pored zemalja "kvinte" (SAD, Velika Britanija, Francuska i Italija) učestvovali bi predstavnici Rusije "a ne isključuje se mogućnost učešća Kine i, čak, Turske".\nSagovornici Danasa otkrili su da je “inicijalna kapisla” za ideju o održavanju “Rambujea dva” bio nedavni sastanak “kvinte” u Njujorku i da je, po svemu sudeći, “ključ” za rešavanje kosovskog pitanja “u rukama Amerikanaca”.\nZa razliku od Nemaca, koji i dalje neće ni da čuju da se kosovski čvor razmrsi podelom Kosova ili razmenom teritorije, već smatraju da bi Priština trebalo da dobije stolicu u UN, za Amerikance rešenje koje bi podrazumevalo da Srbija dobije sever Kosova i manastire, uopšte nije neprihvatljivo.\nList navodi i da “pojedini učesnici pregovora u Rambujeu, koji su vođeni februara 1999. u pokušaju da se reši kosovsko pitanje, za Danas nezvanično komentarišu da bi na budućoj međunarodnoj konferenciji trebalo izbeći greške zbog kojih su propali ti pregovori”.\nPodseća da se delegacije Beograda i Prištine tada nisu srele direktno, “već su poruke kosovskih Albanaca prenosili Amerikanci i što je Beograd bio ucenjen da mu se loše piše ako ne prihvati predloženo rešenje”.\nDa bi se izbegla takva greška potrebno je da se ovoga puta ne vrši pritisak ni na jednu od strana, u smislu da se ne preti Beogradu da će biti zakočen njegov put ka EU ako ne prihvati ponuđeno rešenje, a najbolje bi bilo da se na tom skupu razgovara ne samo o Kosovu, već i šire o Zapadnom Balkanu, koji je i dalje izrazito trusna zona, poručili su izvori “Danasa”


Kako je beogradski aerodrom postao 'Kapija Srbije'?\nNaslov: Kako je beogradski aerodrom postao 'Kapija Srbije'? Ned 13 Apr - 20:52\nSvakodnevna gužva, putnici-domaći i strani, koferi, torbe, prtljazi, zagrljaji pri sačekivanju i poneka suza pred rastanak obeležja su svakog aerodroma, u kojoj god državi da se nalazi. Aerodrom u Beogradu, koji nosi ime po jednom od velikih svetskih pronalazača i naučnika Nikoli Tesli, svoj razvojni put započeo je još davne 1910. godine. Od tada do danas, letilište je menjalo lokaciju, raslo je i razvijalo se.\nPrvo letilište u Beogradu nastalo je na vojnom vežbalištu u predgrađu Banjica, na prostoru na kome se danas nalazi bolnica VMA. Ovaj aerodrom nije korišćen za putnički avio-saobraćaj, već uglavnom za vežbanje, vojne svrhe i poštanski saobraćaj.\nNakon toga, lokacija aerodroma je promenjena. Nalazio se na Kalemegdanu, tačnije u Donjem gradu beogradske tvrđave. Uzletno-sletna pista bila je na potezu od turskog amama (danas Planetarijum) prema ušću Save u Dunav.\nPrvu međunarodnu vazdušnu liniju, koja je prolazila preko teritorije Kraljevine SHS otvorilo je Mešovito društvo „Franko-Rumen". Ovo društvo je prvo na svetu uvelo redovnu noćnu liniju i to na relaciji Beograd-Bukurešt.\nPrvi avion je poleteo iz Bukurešta u četiri časova ujutru, a sleteo je u Pančevu u devet sati 9. septembra 1923. godine. Iste godine je počela izgradnja aerodroma duž puta za Bežaniju.\nAerodrom je svečano otvoren 25. marta 1927. godine uz veliko narodno veselje i akrobaciju ukupno 25 aviona. Otvoreno je prvo zdanje prvog civilnog pristaništa - Aerodrom Beograda.\nHangare je projektovao srpski naučnik Milutin Milanković.\nIzgrađen je na livadi koja se zvala Dojno polje, između Bežanijske kose i leve obale Save, dva kilometra od Zemuna. Aerodrom je raspolagao sa četiri travnate poletno-sletne staze.\nOd februara 1928. sa novog aerodroma poleteli su i avioni prve domaće avio-kompanije „Aeroput”.\n„Aerodrom Surčin” zvanično je pušten u saobraćaj 1962. godine i od tada do danas se menjao u skladu sa vremenom i porastom broja avio-operacija, odnosno u skladu sa opštim razvojem i popularizacijom avio-saobraćaja. Izgrađen je još jedan terminal, postepeno je uvođena sve savremenija navigaciona i druga oprema, proširivana i modernizovana uzletno-sletna pista i rulne staze...\nNaslov: Re: Kako je beogradski aerodrom postao 'Kapija Srbije'? Ned 13 Apr - 20:54\nNovo ime za stari aerodrom\nInteresantna je i priča o imenu aerodroma.\nPre nekoliko godina u javnosti se pojavila ideja da se aerodromu da novi identitet, te da, u skladu sa običajima i trendovima u svetu, ponese ime neke znamenite ličnosti iz prošlosti Srbije.\nPostojalo je mnogo ideja i inicijativa ali su se izdvojila dva: „Aerodrom Zoran Đinđić“ i „Aerodrom Nikola Tesla“.\nNaravno, pobedilo je starije i poznatije ime.\nNaslov: Re: Kako je beogradski aerodrom postao 'Kapija Srbije'? Ned 13 Apr - 20:57\nBez obzira na to što je beogradski aerodorm dobio novi naziv, idealno je lociran u odnosu na druge aerodrome u okruženju, jer nema navigacionih ograničenja i nalazi se na raskrsnici najvećih vazdušnih ruta.\nKrajem 2005. godine instaliran je i navigacioni sistem CAT IIIb tako da sada postoje uslovi za poletanje i sletanje i tokom najmaglovitijih dana u godini.\nStatistike za 2012. godinu kažu da mesečno aerodrom „Nikola Tesla” izvrši oko 4.000 avio-operacija (poletanja i sletanja aviona) i da kroz njegove gejtove mesečno prođe više od 300.000 putnika.\nNajveći aerodrom u Srbiji još nazivaju i „Kapija Srbije”.\nOnima koji uzleću želimo prijatan i ugodan let, a turistima koji sleću na beogradski aerodrom želimo srdačnu dobrodošlicu.\nNaslov: Re: Kako je beogradski aerodrom postao 'Kapija Srbije'?\n» Ko je Deda Mraz?